"SYUKUR BAPA SAYA DIPENJARA 31 TAHUN" - UMMI NAZEERA

Datuk Zainulabadin Mat Akhir, 64, yang merupakan ahli perniagaan dan juga bapa kepada pelakon Ummi Nazeera dijatuhkan hukuman penjara 31 tahun oleh Hakim Norsharidah Awang setelah pihak pembelaan gagal menimbulkan sebarang keraguan munasabah di akhir kes pembelaan.

Zainulabadin didapati bersalah terhadap 10 pertuduhan menggunakan dokumen palsu sebagai tulen berhubung surat peletakan jawatan dan pemindahan saham milik isteri keduanya, sembilan tahun lepas.

Tertuduh, yang diwakili peguam Datuk Jahaberdeen Mohamed Yunoos, dikenakan hukuman penjara antara setahun hingga 10 tahun bagi setiap pertuduhan dan hukuman berjalan serentak bermula hari ini.

Ini bermakna tertuduh hanya menjalani hukuman penjara selama 10 tahun.

Bagaimanapun, mahkamah membenarkan penangguhan pelaksanaan hukuman sehingga rayuan di Mahkamah Tinggi selesai namun menaikkan wang jaminan daripada RM200,000 kepada RM250,000 dengan seorang penjamin.

Mengikut pertuduhan pertama sehingga 10, Zainulabadin didakwa menggunakan dokumen palsu sebagai tulen bagi beberapa dokumen bagi memindah milik 1.68 juta unit saham syarikat Mutiara Efektif (M) Sdn.Bhd., daripada Datuk Maziah Musa, 51, selaku pemberi pindah milik, kepada anak tertuduh, Ahmad Fikhri.

Selain itu, dia juga dituduh menggunakan dokumen palsu untuk melantik anaknya, Ahmad Fikhri dan Nor A’khilah sebagai pengarah syarikat B.TIS Manufacturer Sdn. Bhd.

Kesemua kesalahan itu didakwa dilakukan di pejabat Indah Secretarial Management, 18-1, Jalan 15/48A, Sentul Raya Boulevard, Sentul, dekat sini, antara Dis 2006 dan Mei 2009.

Dia didakwa mengikut Seksyen 471 Kanun Keseksaan yang memperuntukkan hukuman penjara maksimum 20 tahun dan denda, bagi setiap tuduhan jika sabit kesalahan.

Dalam penghakiman, Norsharidah berkata keterangan ahli kimia kerajaan telah mengesahkan antara tulisan dan spesimen tanda tangan pengadu (Maziash) dalam kesemua dokumen yang dipertikaikan telah dipalsukan.

Beliau menyifatkan kes itu berlaku disebabkan masalah keluarga yang bersifat tamak dan dendam.

Terdahulu, Maziah memberitahu mahkamah bahawa kesan daripada tindakan tertuduh menyebabkan beliau hilang hak sebagai pengarah dan juga pemegang saham bagi syarikat tersebut.

Sejurus mendengar keputusan mahkamah, Maziah tidak dapat menahan sebak dan terus memeluk Ummi Nazeera dan anak lelakinya, Ahmad Nazreem yang sentiasa memberi sokongan terhadapnya sehingga kes selesai.

Ketika ditemui di luar mahkamah, Ummi Nazeera memberitahu pemberita beliau bersyukur dengan keputusan tersebut dan menyatakan segala keperitan ibunya telah berakhir.

“Saya mengagumi ibu saya yang begitu tabah melalui segalanya. Saya dan abang saya sentiasa di belakang ibu saya,” katanya yang pernah membintangi drama bersiri popular, Nur Kasih dan filem Hikayat Merong Mahawangsa.

Pendakwaan dikendalikan oleh Timbalan Pendakwa Raya, Rozaliana Zakaria.

Sebanyak 13 saksi pendakwaan dan 13 saksi pembelaan dipanggil memberi keterangan dalam kes itu.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


LISA SURIHANI 'JUARA' FACEBOOK & TWITTER...

Bakal pengantin yang akan mendirikan rumnahtangga bersama Yusry KRU pada 23 Februari ini, Lisa Surihani mengungguli carta facebook artis malaysia sebagai paling 'top'dengan lebih 1,902,487 Like. Bukan itu sahaja, dia juga berada di puncak teratas carta artis paling top di Twitter dengan lebih 510,091 followers.

Sementara Scha Al-Yahya pula menduduki tangga kedua Facebook iaitu sebanyak 1,339,837, ketiga pelawak Zizan raja Lawak (1,321,958), keempat Aaron Aziz (1,080,795), disamping pelakon Awal Ashaari kelima dengan jumlah like 979,678. Tempat keenam pula ialah Shaheizy Sam (932,412), Ketujuh Liyana Jasmay (908,180), kelapan Diana Danielle (862,557), kesembilan Nora Danish (855,788), ke-10 Juliana Evans (764,391), ke-11 Nasha Aziz (723,611), ke-12 Afdlin Shauki (698,450), ke-13 Farid Kamil (658,595) dan seterusnya Datuk Siti Nurhaliza (440,504).

Top 20 jumlah pengikut Twitter artis:

2. Zizan Raja Lawak - 395,068

3. Shaheizy Sam - 349,307

4. Aaron Aziz - 346,370

5. Liyana Jasmay - 302,360

6. Dato' Siti Nurhaliza - 287,613

7. Yuna Zarai - 283,218

8. Scha Alyahya - 275,301

9. Wardina - 258,783

10. Aznil Nawawi - 257,361

11. Juliana Evans - 250,121

12. Awal Ashaari - 244,607

13. Irma Hasmie - 229,617

14. Carmen Soo - 203,663

15. Fasha Sandha - 201,877

16. Nora Danish - 195,847

17. Fazura - 187,791

18. Fara Fauzana - 186,274

19. Maya Karin - 185,205

20. Erra Fazira - 178,533


WAN EMIR ASTAR: "SALAM PAPA, EMIR KENALKAN NUR AMIRAH.. ANAK PEREMPUAN PAPA"

"Salam Papa 💙🌹 yang tersayang, Emir kenalkan, Nur Amirah.. your daughter Papa.. the one He has chosen for me and of me for her. And I will love her as how Papa loved Ibu, with great responsibility and passion.

"Halalkan segalanya dan ampunkan dosa Ibu, Emir dan adik-adik, Papa. And "Turn over a new leaf" was one of Papa'’s final words to Emir.. maka izinkanlah Emir & Amirah untuk meneruskan kehidupan ‘membina masjid’ dengan keberkatan daripada segala bakti Papa yang telah mendidik dan mengasihani Emir sejak lahirnya ke dunia ini.

"Thank you Papa & Ibu 💜 Abah & Mak. Because of each one of them, of the parents' hopes, prayers and blessings, here we are as husband and wife, and to go through life seeking The Almighty Allah's love and pleasure. Klik untuk gambar besar

"We miss you Papa.. Every single day. Jaga Papa untuk kami, Ya Rabb. Allahummagh firlahu warhamhu wa'afihi wa'fu'anhu. #ArahManaSyurga #CeritaPapa 🌌," demikian tulis Wan Emir Astar yang membawa isteri, pelakon Mira Filzah menziarahi pusara arwah bapanya serta bertemu dengan datuk dan neneknya.

Hampir sebulan mendirikan rumah tangga, baru-baru pasangan ini berkongsikan momen menarik apabila pulang ke kampung bagi menyambut ulang tahun kelahiran datuk serta opah dan juga menziarahi kubur.

Apa yang menjadi perhatian adalah perkongsian Wan Emir yang cukup menyentuh hati netizen apabila pasangan itu ke ke pusara Allahyarham bapa Emir sebelum bergegas ke Masjid Ubudiah, Bandar Diraja Kuala Kangsar untuk menghadiri majlis tahlil.

Lebih sebak Wan Emir bermonolog memperkenalkan Mira sebagai isterinya dan mengatakan bahawa dia akan menyayangi isterinya sebagaimana bapanya mencurahkan rasa cinta pada ibunya.

Diruangan komen rata-rata tumpang gembira melihat pasangan tersebut pulang ke kampung bertemu insan tersayang dan mendoakan semoga mahligai perkahwinan yang dibina kekal hingga ke syurga.

www.myartis.com / Sumber & foto: Rotikaya, Instagram Wan Emir Astar & Mira Filzah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


8 GAMBAR - SELAMAT BERTUNANG, NINA AF NIKAH AKHIR JULAI DEPAN

Tahniah diucapkan buat bintang program realiti Akademi Fantasia (AF) 2014, Nina Nadira, 25, yang telah selamat bertunang dengan pilhan hatinya seorang arkitek, Ahmad Farhan Rusman, 25, di kediaman keluarganya semalam.

Pasangan yang mula memutikkan cinta ketika menuntut di Melbourne, Australia, tahun lalu, itu dijangka bernikah, akhir Julai depan.

Berita pertunangan yang dihadiri kira-kira 120 tetamu itu turut dikongsi Nina di laman Instagram miliknya.

Klik untuk gambar besar

"Apabila bernikah nanti, kiranya genap setahun kami berkenalan di Melbourne. Majlis kahwin akan diadakan di Kuala Lumpur.

"Alhamdulillah, semuanya bagai dipermudahkan. Kami pulang dari Melbourne sama-sama selepas tamat pengajian dan memutuskan untuk membawa hubungan ini ke tahap lebih serius," katanya.

Mengenai bakal suaminya, Nina menyifatkan Farhan sebagai jejaka bertanggungjawab.

"Kami ada tarikan bertentangan. Saya berjiwa seni dan dia pula lebih mementingkan pemikiran logik. Mungkin itu yang melengkapi diri kami," katanya yang menuntut dalam bidang Seni Drama Kreatif di Universiti Deakin Melbourne, Australia.

Dalam perkembangan lain, Nina akan memulakan penggambaran drama berjudul 'Kampus' untuk siaran Astro Warna, minggu depan. Selain Nina, drama itu dibintangi Atikah Suhaimi, Ezzaty Abdullah dan Saharul Ridzuan.

Sumber: Berita Harian

Foto: Nina Nadira IG , Farhan Rusman IG, @amir_rahim7 & @nazrinuyop

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


GAMBAR ABU BAKAR JUAH TENAT, MULUT SENGET, "TOLONG JANGAN SEBAR" - ARIS ARIWATAN

"Saya terpanggil untuk bercakap perkara ini sebab banyak gambar dan video yang tersebar sekarang tak manis dipandang. Terutama dalam keadaan abang sepupu yang sedang tenat.

"Dalam keadaan mulut senget pun orang nak muat naik sehingga menjadi tular. Kalau ditanya pada sesiapa pun, tidak ada siapa yang suka.

"Jadi saya pohon, kalau ada yang sudah muat naik bolehlah padam. Kalau ada yang baru nak pergi ziarah tidak perlulah dimuat naik di media sosial," kata penyanyi Aris Ariwatan memohon rakan artis yang menziarahi pelakon veteran, Abu Bakar Juah supaya tidak memuat naik gambar dan video yang dianggap keterlaluan.

Aris yang juga sepupu Abu Bakar berkata, sebaiknya mereka yang datang menziarahi sekadar datang dan menghormati keadaan pelakon itu. Malah pada semua yang ingin menziarahi pelakon itu dipinta agar mematuhi Prosedur Operasi Standard (SOP).

"Pihak hospital datang buat pemantauan kepada tetamu yang datang supaya mematuhi SOP. Tidak mahu ada jangkitan lain pula.

"Macam hari ini, doktor datang nak buat pemeriksaan sebab abang demam. Terima kasih banyak kepada semua yang sudah menziarahi," katanya.

Ditanya mengenai keadaan Abu Bakar kini, Aris berkata, seluruh keluarga sudah reda dan bersedia dengan apa saja ketentuan Allah.

"Abang sekarang memang tenat. Seluruh keluarga sudah reda dengan apa saja kemungkinan. Mohon doa yang terbaik daripada semua," ujarnya dipetik sebagai berkata melalui Harian Metro.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAPA BAKAL DIBEDAH BUANG BATU KARANG - AIN SUFIA RISAU COVID-19, MOHON DOA

Pelawak dan pelakon Ain Sufia, 33, menerusi laman Instagram miliknya telah memaklumkan kesihatan bapanya kini tidak berapa baik apabila terpaksa dikejarkan ke Hospital Serdang dari Hospital Seremban dengan menaiki ambulance bagi menjalani prosedur pembedahan membuang batu karang di kedua-dua belah buah pinggangnya.

Masalah tersebut secara langsung turut menyebabkan bahagian belah kiri buah pinggang bapanya membengkak. Menurut Ain, bapanya turut mempunyai penyanyi kencing manis: "Assalamualaikum. Umi Abah saya dah gerak drpd Hospital Seremban ke Hospital Serdang dengan ambulance utk pembedahan buang batu karang di kedua2 buah pinggang.

"Bukan ada 1 je batu karang tu tapi banyak dlm buah pinggang dan sebelah kiri agak besar sehinggakan buah pinggang sblh kiri bengkak. Buah pinggang tak dapat menapis dgn baik sebab terhalang dek batu karang. Abah jugak ada kencing manis dan kini dah insulin.

"Saya mohon semua mendoakan urusan pembedahan Abah berjalan lancar dan dipermudahkan. Doakan selamat perjalanan pergi dan balik kedua orang tua saya. Selepas selesai pembedahan abah akan dibawa semula ke Hospital Seremban. Saya tak boleh nak pergi sebab bawak baby," tulis ibu kepada seorang cahaya mata ini.

Klik untuk gambar besar

Ain turut menjelaskan dia juga rasa risau dengan penularan wabak coronavirus yang sedang melanda ketika ini dan mendoakan agar semuanya berada dalam keadaan baik: "Ada tambahan yg merisaukan saya lagi sebab dah ada penularan #covid19 Di Seremban dan pastinya dia dikuarantin di Hospital Seremban HTTJ!

"Semoga Allah lindungi kedua ibu bapaku dan semua yg ada hospital drpd wabak penyakit, penyakit berjangkit. Rasulullah pernah bersabda ; "Apabila kamu mendengar terdapat wabak di suatu daerah, janganlah kamu datang ke tempatnya. Sebaliknya, sekiranya wabak itu berjangkit di suatu daerah sedangkan kamu berada di sana maka janganlah kamu keluar melarikan diri daripadanya".

"Jadi apa lah pilihan yg kita ada. Sama2 kita doa. Ya ALLAH, aku berlindung kepada-MU dari penyakit belang, gila, kusta dan dari segala penyakit yang buruk/mengerikan lainnya," kata Ain yang merupakan anggota kumpulan Awok dan pernah menyertai program komedi terbitan Astro, Skool of Lawak pada 2014 serta Projek Komedi Warna pada 2015.

www.myartis.com / Sumber & foto: Media Hiburan & Instagram Ain Sufia

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NEELOFA PAKAI TASBIH DIGITAL - NETIZEN UBAH PERSEPSI

Pelakon dan pengacara Noor Neelofa sebelum ini mendapat kecaman netizen selepas terbabit dengan kontroversi hangat iaitu majlis pelancaran tudungnya di kelab malam Zouk baru-baru ini.

Sejak daripada hari itu, beliau menerima pelbagai reaksi daripada masyarakat yang menghakimi dirinya sehingga hari ini meskipun sudah membuat permohonan maaf.

Walaupun dihimpit kata-kata negatif, Neelofa tidak mahu terus melatah dan mengambil pendekatan untuk tidak terlalu memikirkan percakapan orang.

Cara Neelofa yang juga seorang usahwan berjaya itu agak profesional kerana tiada gunanya untuk terus memanjangkan isu tersebut.

Klik untuk gambar besar

Terbaru, perkongsian netizen di Twitter mengenai Neelofa telah mencuri perhatian ramai apabila Neelofa dilihat memakai tasbih digital di jarinya. Persepsi netizen itu terus berubah mengenai Neelofa.

Difahamkan, foto tersebut merupakan reaksi spontan Neelofa ketika pihak Air Asia membuat kejutan dengan menghadiahkan sejambak bunga dalam kapal terbang yang dinaikinya.

Hadiah diberi atas pencapaian beliau yang tersenarai sebagai salah seorang calon Anugerah Wanita Masa Depan (Asia Tenggara).

Kita sebagai manusia seharusnya tidak menghukum orang lain hanya berdasarkan luaran ataupun masa silamnya. Apa pula komen anda?

ATAU KLIK DISINI UNTUK TONTON VIDEO

www.myartis.com / Sumber: Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


6 GAMBAR - BEHIND THE SCENE SESI PHOTOSHOOT PRE WEDDING AMYRA & AMAR

Gambar-gambar di belakang tabir sesi photoshoot pre wedding Amyra Rosli dan Amar Baharin yang bakal disatukan pada 11 November depan.

Amyra dan bakal suaminya itu telah mengambil kesempatan dengan merakamkan foto pra perkahwinan mereka di Cardiff ketika menjalani penggambaran drama 'Cinta Di Langit Cardiff'.

Untuk makluman, majlis resepsi pasangan ini akan diadakan pada 12 dan 19 November depan.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"JANGAN BAGI ANAK TENGOK BOBO DIMANA" - MINTA WANITA

Kelmarin, muzik video baru jutawan kosmetik, Datuk Seri Aliff Syukri berjudul 'Bobo Di Mana' bersama Nur Sajat dan turut menampilkan selebriti Indonesia, Lucinta Luna sudah pun disiarkan menerusi YouTube.

Namun, perkongsian oleh seorang wanita ini mendapat perhatian ramai mengenai muzik video tersebut yang dikatakan penuh dengan unsur lucah yang boleh merosakkan minda terutama sekali kanak-kanak.

Wanita itu juga meminta kepada ibu bapa agar tidak membenarkan anak-anak untuk menonton muzik video tersebut.

Kata wanita itu lagi, dia cukup malu dengan tindakan Aliff Syukri dan turut mempersoalkan apa yang diperjuangkan menerusi lagu tersebut.

Klik untuk gambar besar

Katanya lagi, banyak aksi-aksi menggoda di atas katil dengan penuh ghairah sehingga tertanya-tanya sama ada mereka ini penyanyi atau bintang porno.

Dakwa wanita itu lagi, strategi pemasaran murahan hanya untuk 'orang yang murahan'. Wanita itu juga meminta agar mereka di luar sana berhenti menyokong mereka dan ia bukannya soal iri hati tetapi lakukannya sebagai umat Islam.

Rata-rata netizen yang membaca perkongsian tersebut bersetuju dan menekan butang report agar muzik video tersebut dipadamkan dari YouTube.

Bagaimanapun, setakat ini muzik video tersebut sudah ditonton sebanyak 660 ribu kali di YouTube dan nombor 1 trending.

www.myartis.com / Sumber: Rotikaya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


VIDA 'MUAL' TENGOK MV IQBAL: "SUARA ADA LA SIKIT-SIKIT MACAM MICHAEL ANG KATA DULU..."

"Saya akui sentap apabila orang samakan jalan cerita dalam MV itu dengan kisah kami... try hard yang memualkan! Dia memang lapar populariti, buat apa sahaja kerana nak capai impian untuk popular. Saya tak sanggup nak tengok MV itu sampai habis... dia jaja kisah peribadi, semuanya penuh temberang dan pembohongan demi nak meraih populariti dan simpati orang ramai.

"Walaupun MV tu dah diubah menggambarkan saya yang tak bertudung, tak pakai bling-bling dan guna pelakon muda, tapi netizen masih dapat rasa persamaan cerita kami," kata usahawan kosmetik, Datuk Seri Vida yang tidak sanggup menghabiskan tontonan video muzik (MV) single pertama berjudul 'Hujan' nyanyian bekas kekasihnya, Ahmad Iqbal Zulkefli yang dimuat naik di laman YouTube pada Isnin.

Vida atau nama sebenar Hasmiza Othman, 50, menyifatkan bekas pembantu peribadinya itu seorang yang gilakan populariti hingga tergamak menjadikan ‘kisah kahwin tak jadi’ sebagai sebahagian jalan cerita dalam MV lagu itu.

Lagu ciptaan Oja, Zai Hamzah, Iqbal Zulkefli, Achoi, Eric Fuzi yang dimuat naik di akaun YouTube Rusa Music itu menjadi trending nombor satu di laman berkenaan.

Klik untuk gambar besar

Mengulas mengenai kemampuan vokal Iqbal, Vida berkata lagu tersebut menerima sambutan hebat pendengar kerana kekuatan MV berkenaan. Dia turut mengucapkan tahniah kepada Iqbal kerana akhirnya impian untuk meraih populariti dalam masa singkat tercapai hasil menjaja kisah cinta mereka.

"Sebenarnya kekuatan pada lagu ni adalah MV yang sangat kreatif... itu saya tak boleh nafikan. Suara ada la sikit-sikit macam yang Michael Ang kata dulu (suara kepit macam pondan pencen). Nak masuk anugerah lagu? Saya gelak dulu.

"Lirik lagu itu berkaitan kisah saya adalah jalan utama cerita tapi pembohongan memang jelas dan nyata, cuma cerita sebenar dah di plot twist... kalah cerita Tamil. Biarlah asalkan dia boleh raih populariti dia sanggup buat apa sahaja dan sekarang dia dah jumpa apa dia cari," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"MANA MUNGKIN SAYA JADI CALL GIRL" - UQASHA SENROSE

Nama Uqasha Senrose sekali terpalit dengan kontroversi dimana dirinya telah dituduh menjadi 'call girl' atau lebih dikenali sebagai pelayan kelas atasan kepada VVIP selain turut dituduh mengambil dadah.

Menurut Uqasha mengenai perkara ini, dia menyifatkan tuduhan yang dilemparkan kepadanya itu adalah tidak berasas dan bijak menghadapi kontroversi tersebut dengan tenang.

"Mana mungkin saya menjadi call girl dengan imej bertudung sebegini. Tidak logik rasanya tuduhan yang dilemparkan kepada saya itu kerana sebagai seorang gadis berhijab, semestinya saya ingin menjaga batas dan tingkah laku.

"Apabila perbualan saya saya dan rakan saya tersebar di laman sosial, ada pihak yang mendakwa ia sebagai kata kunci bagi menggantikan perkataan dadah. Sebenarnya itu adalah privasi saya kerana setiap individu mempunyai pendekatan tersendiri untuk berkomunikasi.

"Lumrah seorang anak seni tidak akan dapat lari dari dikaitkan dengan kontroversi dan cerita sensasi. Jadi saya memilih untuk menghadapi setiap perkara negatif yang melanda diri dengan tenang," ujarnya dipetik sebagai berkata.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


VIDEO: "SIKAP SYAFIQ KERANA IBUNYA TAK TAHU DIDIK ANAK" - ISTERI SALEEM

Nampaknya kontroversi membabitkan penyanyi Saleem (Iklim) mengenai dengan penyanyi baru, Syafiq Farhain memasuki episod baharu apabila penyanyi legenda itu bersama isterinya, Julia Bachok telah bertindak 'menyerang' syarikat rakaman Music Valey Malaysia (MVM).

Drama 'serangan' itu berlaku di Taman Shamelin Perkasa, Cheras pada petang Rabu yang turut ditemani seorang lelaki berbadan sasa dipercayai  pengawal peribadi mereka.

Melalui rancangan Melodi sebelum ini, Saleem memberitahu yang dia tidak membenarkan Syafiq yang merupakan seorang anggota bomba yang kini bergelar artis rakaman menggunakan namanya dalam promosi album dan menyanyikan lagu-lagunya.

Pengarah urusan syarikat rakaman Syafiq, MVM Production- Rumhadi Rumlan memberitahu telah pun berjumpa Saleem dan akur dengan permintaan Saleem walaupun pada dasarnya yang berhak membuat larangan menyanyikan lagu ialah syarikat rakaman asal kumpulan Ikilm.

Klik untuk gambar besar
Syafiq Farhain bersama ibu kandungnya

Terbaru, dalam satu video yang dimuatnaik oleh Utusan Online, isteri Saleem, Julia Bachok menyampaikan rasa berang dengan komen-komen netizen mengenai perkara itu.

Dalam video itu juga, Julia mendakwa sikap Syafiq ialah kerana ibu kandungnya itu yang tak tahu mendidik anak.

Wanita itu juga dilihat mengawal temubual dengan pemberita dan mendakwa Syafiq tidak pernah meminta izin dari Saleem untuk menyanyikan lagu-lagunya.

Meminta Syafiq berdiri dengan bakat sendiri, Julia berkata sekiranya masih ingin menggunakan nama Saleem dan menyanyikan lagu-lagunya, syarikat rakaman Syafiq perlu membuat persetujuan pembayaran royalti kepada Saleem.

Julia juga menyelar netizen yang membuat komen tanpa mengetahui situasi sebenar dan meminta netizen berjumpanya.

Sehubungan itu, pengarah urusan syarikat rakaman Syafiq sekali lagi memohon maaf kepada Saleem kerana menggunakan namanya dalam rangka promosi album Syafiq dalam video berasingan.

Bagaimanapun, kebanyakan netizen menyelar kelancangan Julia dan mendakwa wanita itu lebih sudu dari kuah.

Rakaman ini disiarkan secara langsung di Facebook Utusan Online ketika Julia, Saleem dan pengawal peribadi mereka cuba bersemuka dengan staf syarikat rakaman Syafiq.

Klik link dibawah ini untuk tonton video:

VIDEO 1

VIDEO 2

www.myartis.com / Sumber: Utusan & mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


GAMBAR SANA SINI - JAJA YANG SIBUK

Alangkah sibuknya Jaja Nadzir (bekas isteri Heykal Hanafiah) kita ni menguruskan anak-anak. Mana nak baiki kereta lagi, nak pergi kerja cari rezeki dan pelbagai urusan yang agak memenatkan bagi seorang 'ibu tunggal'.

"yehaaa... my car is ready.. $$$ melayang tapi wa tatak kisah pown (cuba positive kan diri).. no more self shopping till end of year!!" Luah Jaja selamba.

Bak kata pepatah, berat mata memandang, berat lagi bahu memikul... tak gitu Jaja?

Jaja... makin sibuk & makin slim
Klik untuk imej besar...


TAHNIAH - ADREA ABDULILLAH KEMBALI BERGELAR ISTERI

Menerusi akaun Instagram (IG) semalam, pelakon Adrea Abdullah, 41, mengesahkan dirinya itu selamat bernikah dengan juruvideo, Zul Selamat, 29.

Pelakon wanita itu turut memuatnaik fotonya bersama Zul yang sedondon berbaju merah jambu ketika majlis akad nikahnya.

Adrea memberitahu dia bersyukur atas pernikahannya dan dengan nada gurau mahu mengajak suaminya itu balik berhari raya ini ke kampungnya di Kelantan.

Klik untuk gambar besar

"Happiness... Alhamdullillah ... ok now boleh la ikut I balik raya klate' kan hubby @zulselamat ?#adreaandzullovestory #love #blessed #adreazulakadnikah #halaldah #imofficiallyyourwife #berkatramadhan," tulisnya.

Entri tersebut mendapat perhatian peminat dan rakan-rakannya yang rata-rata mengucapkan tahniah.

Untuk makluman, pPasangan ini mengikat tali pertunangan pada 18 Ogos 2017. Adrea merupakan ibu tunggal kepada seorang anak lelaki yang kini berusia 13 tahun.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


SELAMAT NIKAH - SYAFIQ NAZRI PILIH MODEL SAMBILAN SEBAGAI ISTERI

Tahniah diucapkan buat bakat baharu yang juga pelakon video muzik lagu Anuar Zain, Syafiq Nazri apabila telah selamat bergelar suami kepada pilihan hatinya seorang model sambilan, Nadia Azlan Shah.

Syafiq yang membintangi klip 'Andainya Takdir' dan 'Cinta Takkan Berakhir' dinikahkan dengan pasangannya di Masjid Kuarters Lapangan Terbang Antarabangsa Kuala Lumpur (KLIA).

Pelakon yang juga hos sambilan MBuzz di TV3 itu mengumumkan pernikahannya menerusi laman Instagram miliknya selepas usai majlis akad nikah mereka berlangsung.

Klik untuk gambar besar

Jejaka campuran Melayu dan Cina berusia 28 tahun itu memilih wanita berdarah Melayu-Inggeris berusia 20 tahun terbabit sebagai pasangan hidup selepas lapan bulan bercinta.

"Majlis nikah kami dibuat secara kecil-kecilan, membabitkan kira-kira 100 ahli keluarga sahaja. Ia sangat peribadi.

"Insya-Allah majlis resepsi akan diadakan sekitar Julai depan dan kami akan jemput kawan serta kenalan lain.

"Ikutkan nak bertunang dulu tapi tiba-tiba saya putuskan baik terus nikah. Dapat elak fitnah.

"Keputusan perkahwinan ini saya buat untuk buktikan diri benar-benar serius mahu memperisterikannya," katanya yang turut membintangi drama, 'Sayang Papa Saya Tak?' baru-baru ini.

Syafiq yang baru setahun lebih menceburi arena seni berkata, isterinya masih menuntut dalam bidang komunikasi massa di sebuah pusat pengajian.

"Saya pun sedikit demi sedikit mahu memperkenalkan isteri dalam dunia lakonan. Mana tahu kami dapat berlakon bersama nanti," ujarnya yang merancang untuk berbulan madu ke Australia.

Sumber: Berita Harian

Foto: BH, Syafiq Nazri IG & Nadia Azlan Shah IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ENGKU ALEESYA... ANAK ERRA

Majlis cukur jambul yang telah diadakan di Restoran Puteri, Sungai Penchala berjalan lancar dan penuh berkat. Semoga anak Erra dan Emran terus sihat dan membesar menjadi anak yang berbakti kepada kedua ibu bapanya... Amin!!(\__/)(='.'=)(")_(")myartis 2009


ELLY SURIATI 'KEHILANGAN' ANAK KALI KEDUA

Kerana pernah kehilangan anak kedua, Elly Suriati kini sering menangis kerana tertekan selepas mengalami keguguran. Kejadian malang itu berlaku pada hari Rabu lalu ketika beliau mengarahkan filem Penanggal di Kampung Sayong, Kuala Kangsar, Perak.

Kesedihan tersebut disuarakan oleh suaminya sendiri Azri Iskandar yang memberitahu isterinya amat sedih kerana kehilangan bayi yang sudah mencecah empat bulan itu. Malah Elly juga katanya seolah-olah tidak boleh menerima kenyataan yang bayi tersebut sudah tiada.

"Saya bimbang Elly tertekan dengan apa yang berlaku dan saya sering menyatakan kepadanya bahawa ia bukan salah sesiapa kerana itu adalah ketentuan Allah SWT. Walaupun sedih saya berusaha untuk menenangkan dia," ujarnya dipetik sebagai berkata.

"Dalam kejadian kira-kira 12 tengah hari itu, isteri saya menyedari mengalami keguguran apabila hendak membuang air kecil dan secara tiba-tiba berlaku pendarahan yang memaksa dia di bawa ke hospital untuk pemeriksaan lanjut.

"Selepas membuat pemeriksaan, doktor mengesahkan Elly mengalami keguguran dan terpaksa ditahan di Hospital Kuala Kangsar.

"Penggambaran filem habis lewat sehingga pukul enam pagi. Keguguran itu berlaku mungkin disebabkan dia terlalu aktif dan lasak ketika di lokasi namun itu adalah suratan daripada-Nya," tambah Azri.

Untuk info, hasil perkongsian hidup Azri dan Elly, mereka dikurniakan tiga orang anak namun anak keduanya telah meninggal dunia.


36 FOTO - SITI NURHALIZA NYANYI 'COMEL PIPI MERAH' DI MAJLIS ULANGTAHUN

Kira-kira jam 6.58 petang semalam telah berlangsung majlis ulangtahun kelab peminatnya, Sitizone yang ke-14 serta hari lahir penyanyi Datuk Siti Nurhaliza yang ke-39 yang diadakan secara sederhana tetapi meriah di Bizmilla Insya Hall.

Sempena hari istimewa itu, Siti telah melancarkan tabung kebajikan Sitizoner khusus untuk peminatnya yang kurang bernasib baik.

Siti berkata tabung berkenaan diwujudkan atas inisiatif beliau yang menganggap peminatnya sebagai darah daging sendiri.

"Siti sudah lama berhasrat untuk mewujudkan tabung kebajikan. Apabila berjaya digerakkan pula, sebelum ini ia cuma diumumkan menerusi laman Facebook peminat.

"Siti memilih untuk melancarkannya secara rasmi hari ini kerana kebetulan kami mengadakan acara perjumpaan dengan peminat. Insya-Allah, tabung ini akan terus diaktifkan secara berterusan," jelasnya.

Klik untuk gambar besar

Pada majlis itu, Siti turut menyampaikan sumbangan kepada peminatnya yang kurang bernasib baik, Irham Hafidz, Shaihanim Shariff, Zarina Omar dan waris kepada peminatnya di Indonesia yang baru meninggal dunia, Darjadi Duprayitno Dapat.

"Selain sumbangan yang diberikan secara peribadi, ia juga adalah hasil daripada wang penyertaan peminat ke majlis hari ini," katanya.

Pada acara itu juga, Siti secara eksklusif memperdengarkan lagu terbarunya, 'Comel Pipi Merah', kepada peminat.

Lagu berkenaan ialah karya dicipta khas untuk bakal puteri sulungnya yang dijangka dilahirkan pada Mac depan.

www.myartis.com / Sumber: Berita Harian, @rozisangdewi & #sitizoners

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


NENEK MENINGGAL DUNIA - MAT DAN RALAT TAK SEMPAT BAWA JUMPA ANAK BONGSU

Menerusi muat naik di laman Instagram, personaliti media sosial iaitu Mat Dan berkongsi berita duka dimana nenek yang kini berada di United Kingdom telah meninggal dunia.

Dalam masa sama, Mat Dan mengakui rasa terkilan selepas mengetahui perkhabaran mengenai pemergian neneknya yang sememangnya agak sukar untuk diterima lebih-lebih setelah hampir dua tahun dia tidak dapat pulang ke negara kelahirannya akibat penularan wabak Covid-19.

Mat Dan atau nama Islamnya, Mohammad Kareef Daniel Abdullah turut memaklumkan hatinya berasa ralat kerana tidak berkesempatan untuk membawa anak kedua bertemu dengan neneknya. Dikesempatan itu juga, Mat Dan menitipkan doa semoga neneknya itu sentiasa tenang di alam sana.

Klik untuk gambar besar

"Goodbye Nan! These past few years haven’t been easy, only getting to see you once a year and each time saying goodbye wondering if it would be for the last time. This time I really do have to say goodbye and the worst is we can’t be there, and haven’t been there for the last 2 years because of covid.

"You always looked your best, always dressed smart, made up, hair done, nails painted. Even when you couldn’t really move. That was all down to Grampy, you did such an amazing job of looking after her. I wish you could of stayed on a bit longer so you could meet Eydan, but I know you're in a better place now. So goodbye Nanny, Rest in Peace, you deserve it. Love Dan, Difa, Zayne & Eydan..," tulis Mat dan.

Melihat di ruangan komen, rata-rata netizen turut menzahirkan rasa simpati selain turut menitipkan kata-kata semangat buat Mat Dan seluruh ahli keluarganya.

"Deepest condolences. May her soul rest in peace. - "Salam takziah Mat Dan dan family. - "My deepest condolences to you and your family. Be strong and take care.

"Dealing with loss is never easy. My condolences to you and your family mate. - "Salam takziah buat Mat Dan dan family atas pemergian nenda tersayang," antara reaksi-reaksi netizen di laman Instagram.

Terdahulu, menerusi perkongsian di Instagram stories, Mat Dan memaklumkan dirinya kini sedang berusaha untuk menguruskan proses pulang ke United Kingdom andai diberikan kebenaran oleh pihak berkuasa.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR MENARIK SANA SINI - PART 15

Alahai kasihan anak Yasmin Hani iaitu Noah Ismail Wong yang kena sakit kuning atau dalam bahasa lainnya 'jaundice'. Tanya Yasmin, "Sunbathing my son? Cute lil feet u have."

"Breastfeed breastfeed and breastfeed dear Yasmin Hani. Jaundice will be subsided the next day," nasihat peminat Yasmin di laman Instagramnya.

Klik gambar untuk imej besar...

___________________________________________

"Bye kl.. honeymoon... Wish us luck... heheheh," kata Fizo Omar yang baru berpeluang berbulan madu setelah penat bekerja.

Namun tidak dapat dipastikan ke manakah destinasi Fizo dan Mawar. Rasanya, ia pasti tempat paling menarik yang bakal memberi kenangan terindah buat mereka berdua.

__________________________________________

Selamat hari lahir japrel ku tayang yg kuat merajuk.. i am truly blessed to have u in my life. tq for being a good husband n great abiy.. u r the best husband in the world," demikian ucapan Wawa Zainal kepada suaminya Aeril Zafrel.

Untuk info, hari ini (2 Disember) adalah hari jadi Aeril yang lahir pada tahun 1988. Aeril adalah anak ke empat daripada lima beradik. Selamat hari Lahir kami ucapkan!

Muka Aeril tengah merajuk. Heh!

________________________________________

Ragam anak-anak Abby Abadi yang sememangnya amat manja dengan ibu bapa mereka.

Meskipun kebelakangan ini ada segelintir pihak yang tidak menyenanginya kerana sering mengutarakan pendapat berbeza, namun kebencian mereka tidak pernah menjadi kudis bagi Abby. Bak kata pepatah, alah bisa tegal biasa!


ELAK FITNAH - SYAMSUL & SARAH RAHSIAKAN KISAH CINTA

Biarlah rahsia!

Begitulah nada Syamsul Yusof dan Puteri Sarah Liyana yang sepakat untuk merahsiakan kisah percintaan mereka bagi mengelakkan fitnah. Dalam hal ini, mereka lebih selesa merahsiakan semua hal peribadi berbanding mendedahkannya kepada umum.

Klik gambar untuk size besar

"Biarlah kisah pertemuan dan percintaan kami menjadi hak peribadi dan hanya kami sahaja yang tahu.

"Saya tidak mahu bila ia diceritakan nanti akan timbul cerita-cerita tidak benar yang jatuh kepada fitnah," katanya dalam satu sidang media sebaik selesai pernikahannya.

Untuk makluman, sebaik selesai sidang media itu, Syamsul terpaksa pula berkejar ke hospital sekaligus meninggalkan isterinya akibat masih lagi mendapat rawatan denggi di Pusat Perubatan Gleneagles.

Terdahulu, Syamsul menzahirkan rasa syukur apabila majlis pernikahannya berjalan lancar meskipun dia kurang sihat.

"Saya pun tidak sangka dapat meneruskan majlis ini kerana ia bergantung keadaan saya dan Alhamdulillah pagi tadi saya rasa sihat untuk datang.

"Saya tidak mahu menangguhkan majlis ini kerana semua sudah diaturkan dan kalau tunda ia akan menimbulkan banyak masalah pada semua pihak," ujarnya dipetik sebagai berkata.

Dalam pada itu, majlis resepsi yang dijadualkan berlangsung pada malam semalam ditunda ke satu tarikh yang akan ditetapkan kemudian. Menurut ibu Syamsul, anaknya itu memerlukan masa sekurang-kurangnya seminggu lagi untuk mendapatkan rawatan rapi di hospital.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


NOSTALGIA ARTIS - TEKA SIAPA??

Dia artis serba boleh yang bertubuh tinggi, handsome dan lemah lembut orangnya.

Bakal mendirikan rumah tangga tidak lama lagi... sapa ekk?

Jom teka!

Jawapannya esok di Facebook... heh!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


TANDA CINTA SEJATI - ISA KHAN HADIAH KERETA MEWAH AUDI 'US 154' PADA TUNANG

Bukan hanya ambil berat dan romantik, tetapi Isa Khan benar-benar membuat tunangnya Risteena cair apabila memberi kejutan hadiah kereta mewah Audi. Kereta bernombor pendaftaran istimewa 'US I54' itu diberi adalah sempena ulang tahun pertama percintaan mereka baru-baru ini.

"Sayang, perjalanan paling jauh yang bisa ditempuh oleh manusia bukan lah perjalanan dari satu tempat ke satu tempat yang lain, tetapi perjalanan dari pikiran ke hati kita sendiri.

Perjalanan dalam rangka meruntuhkan ego, merendahkan hati, menjadikan ikhlas dalam mencintai satu sama lain. Karena bahagia perhubungan bukan lah karena sempurnanya suatu percintaan, tetapi karena kita tetap bersama walau dalam susah atau senang.

"Aku mau kamu tahu bahwa keberhasilan yang paling manis itu adalah dengan mencapai apa yang di katakan oleh orang lain sebagai tidak mungkin. Dan aku akan mencapai segala hal yang tidak mungkin itu, bersama dengan kamu," demikian kata-kata sweet yang dikongsi Isa Khan.

Lebih sweet lagi, sebuah video khas terbitan cstproduction mengenai percintaan mereka turut dihasilkan. Selain kisah cinta, ia juga menampilkan hari gembira mereka berdua sedang menaiki kereta mewah itu.

Klik untuk gambar besar

"Janji saya pada awak, saya akan sentiasa ada dengan awak tak kira apa keadaan sekali pun. Saya gembira bila tengok satu-satu kejayaan yang awak capai sekarang.

"Saya akan terus ada sehingga awak capai semua impian awak, sayang. Saya janji," tulis Risteena pula.

Amacam.. Bersemut tak? Heh.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"INI SATU FITNAH" - ENOT JAWAB DAKWAAN TIMANG CUCU LUAR NIKAH

"Ada yang kata anak saya kahwin awal sebab terlanjur, tapi saya minta mereka semak tarikh nikah, tarikh mula mengandung dan bila dia melahirkan anak. Ini satu fitnah untuk anak saya. Saya nikahkan awal sebab ia lebih mudah daripada biarkan dia keluar dengan lelaki tanpa ikatan yang sah," demikian kata pelakon Enot.

Enot menepis dakwaan 'nakal' sesetengah pihak kononnya perkahwinan anak sulungnya pada usia muda dibuat bagi menutup malu akibat terlanjur. Menurut Enot atau nama sebenar Aliza Abdullah, 42, keputusan untuk nikahkan anak sulung, Andriana Balqis, 18, pada Mac tahun lalu dibuat atas rasa tanggungjawab sebagai seorang ibu tunggal.

Sementara itu bercerita mengenai kehadiran cucu sulung yang baru berusia tiga bulan, Enot berkata ia merupakan satu rahmat untuknya: "Umur saya 42 tahun Allah dah bagi rezeki dapat cucu... anak saya bersalin ketika PKP jadi sekarang usia cucu saya dah tiga bulan. Saya seronok, rasa semangat untuk hidup itu makin banyak kerana dapat lihat cucu membesar depan mata," ujarnya.

Klik untuk gambar besar

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


6 GAMBAR - ANAK ANGKAT STACY SAMBUT BIRTHDAY YANG KE-4

Happy birthday kami ucapkan buat Bella De Luna Valentina, anak angkat Stacy yang genap 4 tahun pada 14 Februari lalu.

"Happy birthday baby!! Semoga sentiasa jadi anak yang baik.. Amin," tulis Stacy di laman IGnya.

"I love u my sweet heart, sorry daddy tak dapat nak sambut hari jadi Baby, semoga jadi anak yang baik, dan jangan isap puting lagi dah," ujar Akim Ahmad pula.

Semoga Bella membesar dengan sihat, panjang umur dan sentiasa comel selalu. Jadi anak yang baik buat mummy Stacy dan daddy Akim ye.

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


SAHARUL RIDZWAN BAKAL BAWA ISTERI HONEYMOON DI MEKAH

Pelakon Saharul Ridzwan yang berkahwin pada 16 September lalu memberitahu yang dia mahu pula berbulan madu bersama isterinya, Deena Emir di Mekah pada tahun hadapan.

Kata Saharul, pengalaman bercuti berdua bersama isterinya belum dilakukannya lagi. Ini kerana bulan madu mereka sebelum ini di Singapura, Batam dan Egypt adalah atas urusan bekerja dan ditemani oleh krew-krew penggambaran dan mempunyai jadual bagi setiap lokasi yang dilawati.

"Kalau nak cakap honeymoon betul-betul secara berdua belum lagi. Saya punya target nak pergi umrah. Baru sahaja lepas kahwin baru boleh daftar sebagai mahram. Insya-Allah, kalau ada rezeki pergi Mekah,” katanya yang ditemui di Majlis Sidang Media Anugerah Melodi.

"Saya pergi Singapura, Batam dan Egypt (Romantika) itu adalah bercuti sambil bekerja, di mana saya terikat dengan jadual dan itu bukanlah berbulan madu sangat. Kalau bercuti berdua saya belum ada pengalaman dan belum sampai lagi," ujarnya yang akan menjadikan Mekah sebagai lokasi rasmi untuk berbulan madu bersama isteri tercinta.

Sumber: Rotikaya
Foto: Saharul Ridzwan IG & Deena Emir IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BILA ZIZAN MILIKI WORKSHOP BERKUASA TINGGI: "SHUIB JUAL MADU, LOFA BUKA KEDAI TUDUNG"

"So hari ni Zizan nak buat pengakuan, kalau Shuib dia suka jual madu, dia buka kedai madu. Kalau Lofa dia minat tudung, dia buka kedai tudung iaitu Nealofar. So, Zizan memang minat dengan dunia permotoran, automotif, kereta dan motor. Jadi, hari ini Zizan nak buat pengakuan yang Zizan dah beli syarikat GGS Eurotech Sdn Bhd. This is my workshop right now.

"Kereta-kereta mewah pun kita buat kereta biasa pun kita buat juga. Basically semua kita buat," demikian kongsi artis versatil, Zizan Razak yang mengumumkan bahawa dirinya kini merupakan pemilik kepada bengkel kenderaan berkuasa tinggi iaitu GGS Eurotech Sdn Bhd.

Menurut Zizan, minat mendalam dalam bidang automotif menjadi pendorong baginya untuk memiliki bengkelnya sendiri. Menerusi video yang dimuat naik di laman Instagram itu, Zizan turut membawa para pengikutnya meninjau keadaan sekeliling bengkelnya itu.

Klik untuk gambar besar

Tambah pelakon filem 'Polis Evo' itu lagi, dia telah berusaha sejak sekian lama untuk memiliki bengkelnya sendiri dan kini dia bersyukur kerana impiannya itu telah tercapai: "Kejayaan dan cita-cita Zizan. Zizan berusaha lama ingin memiliki workshop sendiri kini ia menjadi kenyataan Zizan," katanya lagi.

Melihat di ruangan komen, rata-rata netizen dan rakan artis begitu teruja mendengar perkhabaran tersebut malah turut menitipkan ucapan tahniah buat pelakon berusia 36 tahun itu.

www.myartis.com / Sumber: Media Hiburan & Instagram Zizan Razak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DR SHEIKH MUSZAPHAR MAHU 6 ANAKNYA IKUT JEJAK DIA & ISTERI SEBAGAI DOKTOR

"Impian saya mahu menjadikan semua anak saya sebagai doktor. Dr Isabella, Dr Natasha, Dr Adam, Dr Noah, Dr Eusoff dan Dr Emelia," demikianlah tulis angkasawan negara, Datuk Dr Sheikh Muszaphar yang mempunyai impian untuk melihat semua anak-anaknya mengikut jejak langkahnya dan isteri, Dr Halina menjadi seorang doktor.

Menurut Dr Muszaphar yang aru sahaja menimang cahaya mata kembar sepasang dan kini mempunyai enam orang anak, beliau cuba mendedahkan anak-anaknya dengan segala hal berkaitan dunia perubatan pada usia muda seperti yang pernah dilakukan oleh arwah bapanya.

Dr Muszaphar turut memuat naik foto anak kembarnya, Eusoff dan Emelia yang menjalani sesi fotografi berkonsepkan profesion sebagai doktor. Menerusi entri itu, beliau turut mengimbau kenangan perjalanannya menjadi seorang doktor.

"Saya bercita-cita mahu menjadi doktor sejak umur 6 tahun. Bapa saya perkenalkan dengan stetoskp, mikroskop, buku berkaitan biologi sejak usia muda membuatkan saya cakap saya pada diri 'saya mahu jadi doktor' sebanyak 10 kali sehari. Malah, turut ada poster di dinding untuk ingatkan saya setiap kali saya bangun tidur," tuturnya.

Klik untuk gambar besar

Dalam pada itu, Dr Muszaphar berkongsikan dia sudah mula berjinak-jinak melakukan pemdedahan ke atas haiwan pada usia muda serta bangga kerana berjaya mencapai impian menjadi doktor.

"Pertama kali bedah katak pada sia 8 tahun. Saya tak pernah mahu menjadi selain doktor, malah saya bangga berjaya capai impian itu. Bapa saya menggunakan kuasa visual ketika membesarkan saya 'What the Mind believes, the Body can Achieve'. Inilah apa yang ayah beritahu setiap hari dan saya lakukannya pada anak-anak saya pula," katanya.

Untuk makluman, Dr Sheikh Muszaphar dan Dr Halina telah mendirikan rumah tangga pada 10 Oktober 2010 dan telah dikurniakan empat orang cahaya mata iaitu Sophea Isabella, Sophea Natasha dan kembar lelaki, Sheikh Adam dan Sheikh Noah.

www.myartis.com / Sumber & foto: Rotikaya & Instagram Sheikh Muszaphar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"VOKAL DAH TAHAP TINGGI" - ALIFF SYUKRI PELIK RAMAI 'DISLIKE'

Lagu terbaharunya berjudul 'Biar Apa Orang Kata' menerima jumlah dislike (tanda tidak suka) yang tinggi di YouTube itu membuatkan usahawan kosmetik yang juga penyanyi, Datuk Seri Aliff Syukri berasa hairan.

Menurut Aliff, 31, meskipun dia telah mempersembahkan vokal dan nyanyian yang baik dalam lagu tersebut namun masih belum berjaya memikat hati pendengar.

"Ramai yang dislike, nak kata suara saya tak sedap, rasanya vokal saya dah tahap tinggi. Trending nombor satu di Malaysia lagi. Apa pandangan korang tentang lagu ni, tolong respons anda suka atau tak suka," tulisnya di laman Instagramnya.

Lagu 'Biar Apa Orang Kata' merupakan ciptaan komposer Edry Abdul Halim dan telah dimuatnaik di YouTube pada Ahad lalu. MV tersebut menerima hampir 600,000 kali tontonan dan mendapat hampir 26,000 tanda tidak suka serta 18,000 tanda suka.

Dalam video muzik tersebut turut ditampilkan beberapa orang barisan selebriti antaranya Wak Doyok, Forteen, Vicha, Arja Lee, Zoey Rahman, Datuk Ziela Jalil dan Lizza Abdullah.

Klik untuk gambar besar

Sementara itu, Aliff berharap lagu tersebut mampu meningkatkan keyakinan diri pendengar kerana mempunyai nilai-nilai positif.

"Saya buat lagu ini khusus kepada mereka yang rasa rendah diri sebab semua orang itu elok tak kira hitam, pendek, gemuk atau putih?," katanya.

Pada pentas akhir Gegar Vaganza musim kelima (GV5) Ahad lalu, penyanyi lagu 'Bobo Dimana' dan 'Abang nak Tegur' ini meluahkan perasaan kecewa dengan layanan yang diberikan oleh pihak produksi terhadapnya.

Aliff terkilan apabila beberapa orang rakannya yang menjadi penari dalam MV itu tidak dibenarkan bersama di atas pentas GV bagi mempromosikan lagu baharu tersebut.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MUAT NAIK FOTO SEKSI - NETIZEN SPEKULASI JANNA NICK PUTUS DENGAN KEKASIH?

Jika sebelum ini pelakon Janna Nick pernah dikritik apabila dia memuat naik fotonya memakai baju sukan ketika sedang berbasikal, terkini nama Janna kembali diperkatakan apabila ramai yang kurang senang dengan cara pemakaiannya lagi sekali yang dilihat agak ketat sehingga mengundang komen negatif.

Foto itu memaparkan Janna berada di sebuah gimnasium. Rata-rata komen ditinggal 'lelaki miang' memperkatakan tentang tubuh badannya. Malah, ada netizen mendakwa adakah Janna sudah putus dengan kekasihnya menyebabkan pelakon itu memuat naik gambar sedemikian.

Dalam pada itu, ramai yang menegur Janna untuk menjaga penampilan dan tidak memakai pakaian terlalu ketat. Tidak kurang juga ada menasihatinya untuk memakai pakaian longgar agar tidak menimbulkan sebarang fitnah.

Klik untuk gambar besar

Sementara itu, ada juga yang bertanya tentang hubungan cintanya bersama dengan pelakon Dini Schatzmann kerana jika dilihat di Instagram Janna, gambar kekasihnya itu sudah tidak kelihatan lagi.

Bukan mudah bergelar selebriti, segala tindak tanduk sentiasa diperhatikan lebih-lebih lagi mereka juga merupakan idola orang ramai yang sepatunya menunjukkan contoh baik, malah cara pemakaian juga pasti akan menjadi kritikan jika ianya serba tidak kena di mata netizen.  www.myartis.com / Sumber & foto: Rotikaya, Hotfm & Instagram Janna Nick

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IZARA MUATNAIK FOTO LEBAM: "DI MALAYSIA NI YOU DIE BARU STOP SHOOTING"

Menerusi muatnaik di Twitter, pelakon Izara Aishah telah memuatnaik beberapa keping foto wajahnya yang lebam serta bahagian hadapan gigi yang sumpik. Dalam status tersebut, Izara mendedahkan mengalami kecederaan teruk disebabkan kemalangan yang berlaku sekitar empat bulan lalu ketika menjalani penggambaran drama bersiri 'Ombak Rindu'. Penggambaran 'Ombak Rindu' itu dijalankan di pulau peranginan popular, Pulau Langkawi, Kedah.

Foto tersebut rata-rata mendapat perhatian pengikutnya yang berasa kasihan melihat keadaanya itu. Beberapa netizen yang melihat entri tersebut meluahkan rasa marah kerana dia diperlakukan sedemikian. Bagi mereka, pihak produksi drama sepatutnya lebih berhati-hati ketika menguruskan babak seperti ini.

Menurut Izara, ada babak di dalam drama itu yang memaparkan wajahnya yang benar-benar lebam dan bukannya kerana efek solekan. Walaupun cuba menutup kecederaan tersebut dengan solekan tetapi ia kelihatan agak janggal: "Shooting dekat Malaysia ni kau meninggal baru mereka nak hentikan penggambaran. Kalau tak kau kena teruskan juga".

Izara menjelaskan walaupun dia berkeras untuk meneruskan penggambaran namun dihalang oleh pihak produksi: "Sejurus kemalangan, pihak produksi membawa saya ke hospital untuk mendapatkan rawatan dan doktor memaklumkan keadaan saya okey, tiada yang serius.

Klik untuk gambar besar

"Dan saya juga bersemangat untuk kembali ke lokasi penggambaran. Saya cuba untuk meneruskan kerja namun pihak produksi berpendapat, saya harus berehat sebelum benar-benar bersedia. Jadi, saya bercuti selama seminggu," katanya.

Dalam pada itu, Izara akui suaminya, Muhammad Adib berasa terkejut selepas menerima berita tersebut malah menasihatinya agar segera kembali ke Kuala Lumpur: "Suami saya sangat terkejut serta bimbang dengan keadaan saya. Dia juga menasihati agar saya segera kembali ke Kuala Lumpur untuk mendapatkan rawatan lanjut. Saya terangkan pada suami. Alhamdulillah dia memahami. Syukur semuanya okey".

Memang lumrah jadi pelakon supaya mematuhi segala apa yang berlaku di set penggambaran. Sama seperti apa yang didedahkan oleh Izara Aishah yang sedang merakamkan drama 'Ombak Rindu' yang ditayangkan di laman penstriman iflix.

www.myartis.com / Sumber & foto: mStar, Astro Gempak & Twitter Izara Aishah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PERTAMA KALI KENA SERANGAN - AR BADUL MASUK IJN, KINI STABIL

Selepas mengadu sakit dada dan badannya berpeluh di kediamannya, pengarah, pelakon dan penerbit popular, AR Badul, 70, telah dimasukkan ke Unit Rawatan Koronori (CCU) di Institut Jantung Negara (IJN), kira-kira jam empat petang, semalam.

Difahamkan, Badul atau nama sebenarnya, Armaya Aman Ramlie, 70, mengalami serangan jantung ketika menyiapkan skrip dan dikejarkan ke Hospital Kuala Lumpur (HKL) selepas Zuhur.

Isteri kepada Badul iaitu Maizatul Akma Osman, 39, yang mengesahkan perkara berkenaan, memberitahu bahawa serangan tersebut merupakan kali pertama dialami suaminya itu.

"Badul tidak ada sejarah sakit jantung atau penyakit lain. Dia kena serangan itu mengejut di rumah apabila badannya secara tiba-tiba berpeluh dan meminta untuk dibawakan ke klinik.

"Namun, saya terus membawanya ke bahagian kecemasan HKL kemudian dia dirujuk ke IJN untuk menjalani pembedahan minor. Satu prosedur sudah dilakukan kepada beliau dan ada satu lagi menyusul.

Klik untuk gambar besar

"Namun, saya bersyukur, dia masih stabil. Saya harap tidak ada apa-apa yang membimbangkan... Insya-Allah," jelasnya turut berkata, sebelum ini, Badul yang sedang dipantau selama 48 jam, tidak menunjukkan tanda-tanda sakit jantung.

Dalam masa sama, isteri Badul memberitahu suaminya itu menjalani pembedahan membuka salur darah jantung yang tersumbat dan kini berada dalam keadaan stabil.

Katanya, doktor menempatkan suaminya di wad Unit Rawatan Koronari (CCU) untuk pemantauan sebelum dipindahkan ke wad biasa.

"Doktor sudah memasang dua ring jantung (stent) bagi melebarkan salur darah. Ini kali pertama dia kena serangan jantung, buat masa sekarang kami hanya mengikut prosedur yang diaturkan pihak IJN," ujarnya.

www.myartis.com / Sumber & foto: Berita Harian, Kosmo & mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NORA DANISH DIPUJI SAMBUT 'BIRTHDAY' ANAK SULUNG YANG KE-14 BERSAMA BEKAS SUAMI

"Sambutan awal hari lahir untuk anak kami yang berumur 14 tahun sebelum menghantarnya ke sekolah. Sempat makan tengah hari bersama keluarga. Masih tidak percaya bahawa Rayqal sudah mencecah umur 14 tahun dalam masa tiga hari lagi."

Demikian kata pelakon Nora Danish yang baru-baru ini berkongsi foto anak sulungnya, Putra Rayqal Ramli Rizal Ashram menyambut ulang tahun kelahirannya yang ke-14 dimana ia turut disertai oleh bekas suami, Rizal Ashram Ramli atau lebih dikenali sebagai Jejai dan keluarga.

Dlam hantaran tersebut, Nora memberitahu, sambutan hari lahir anak lelakinya itu terpaksa dibuat lebih awal kerana Rayqal perlu pulang ke asrama bagi menyambung persekolahannya di Kolej Tuanku Ja’afar, Mantin, Negeri Sembilan.

Perkongsian Nora atau nama penuhnya Nora Mohd Danish Hanif, 41, itu menerima pujian daripada pengguna laman sosial. Menjengah di ruangan komen, rata-rata peminat begitu senang melihat hubungan profesional antara Nora dan Jejai dalam membesarkan anak mereka.

Klik untuk gambar besar

"Suka vibes keluarga contoh sebegini. Semoga berkasih sayang hingga ke syurga." - "Suka tengok keluarga mereka ni. Walaupun dah berpisah tapi Jejai, Nora dan Fasha masih mengeratkan hubungan keluarga.

"Awak sangat hebat dalam membesarkan anak bersama bekas suami. Inspirasi buat semua," tulis beberapa pengguna laman sosial.

Untuk makluman, Nora dan Jejai berkahwin pada 20 Jun 2006 dan mereka dikurniakan seorang cahaya mata lelaki iaitu Putra Rayqal Ramli. Pasangan ini bagaimanapun bercerai pada 10 Julai 2008.

Nora kemudiannya berkahwin dengan Mohamad Nedim Nazri pada 30 Mac 2017 dan dikurniakan seorang anak lelaki iaitu Mohamed Neqayl yang kini berusia lima tahun.

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"MUNGKIN STATUS DUDA BUATKAN RAMAI TAKUT DEKATI" - FIZO OMAR

"Setakat ini, saya belum bertemu pengganti, mungkin kerana saya sendiri tidak berusaha mencari teman hidup. Apatah lagi, fokus ketika ini diberikan kepada Cik Yam (Maryam) dan kerjaya. Insya-Allah, apabila tiba masanya nanti, adalah (jodoh).

"Semestinya sebagai lelaki, saya mempunyai hasrat untuk berkahwin dan dikurniakan lebih ramai zuriat sebagai teman kepada Cik Yam. Mungkin juga status duda disandang ketika ini membuatkan ramai yang takut untuk mendekati.

"Namun, saya enggan tergesa-gesa mencari teman baharu, sebaliknya menyerahkan kepada Allah untuk menentukannya," tutur pelakon Fizo Omar menegaskan belum bertemu pengganti selepas bercerai dengan bekas isterinya, Mawar Karim.

Fizo atau nama sebenarnya Wan Hafizol Omar, 34, berkata, ketika ini dia memberikan sepenuh tumpuan kepada anak tunggalnya, Wan Maryam. Begitupun, bintang 'Isyarat Cinta' itu tetap berharap dikurniakan rezeki untuk menimang lebih ramai cahaya mata pada masa akan datang.

Klik untuk gambar besar

Untuk makluman, Fizo dan Mawar mendirikan rumah tangga pada November 2013 sebelum bercerai talak satu pada 10 Julai lalu. Hasil perkongsian hidup, mereka dikurniakan seorang cahaya mata, Wan Maryam, yang kini berusia dua tahun.

Berkongsi mengenai perkembangan kerjaya, Fizo kini sibuk di lokasi penggambaran drama bersiri, 'Adellea Sofea', arahan Shahrulezad Mohameddin, untuk saluran TV3. Drama adaptasi novel itu turut menampilkan Bintang Paling Popular, Anugerah Bintang Popular BH Ke-32, Mira Filzah, dan Ungku Ismail selaku teraju utama.

"Saya sudah lama tidak berlakon drama bersiri. Boleh dikatakan, hampir lima tahun saya tidak berbuat begitu, iaitu sejak berkahwin dahulu. Selepas menyusun semula jadual, saya menerima tawaran menjayakan drama arahan Shahrulezad, dengan membawakan watak jahat.

"Menerusi lakonan terbaru ini, saya sedia untuk dicaci. Malah, saya sendiri geram melihat lakonan yang dijayakan. Menurut pengarah, saya membawakan watak jejaka berwajah kacak, namun karakter hitam. Saya mencabar diri dengan membawakan karakter berkenaan kerana sebelum ini, selalu sahaja diberikan watak baik," katanya.

www.myartis.com / Sumber & foto: Berita Harian & Instagram Fizo Omar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BELAJAR AGAMA... BUKANNYA MENUNJUK-NUNJUK" - SUAMI 'SINDIR' LUFYA?

Suami kepada pelakon Lufya Omar iaitu Dr Che Muhammad Hafiz Che Baharum menerusi laman Instagram miliknya telah memuatnaik kata-kata seakan menyindir isterinya yang sering ke kelas agama agar tidak hanya berniat untuk menunjuk-nunjuk. Hafiz berkata, seseorang itu harusnya mempelajari ilmu agama untuk menjadi lebih baik, bukannya menutup keburukan yang ada dalam diri.

"Belajar agama itu bagi tujuan berdakwah di samping mengajak rakan-rakan ke arah kebaikan. Bukannya untuk menunjuk-nunjuk dan menutup siapa diri kita sebenar. Yang penting, keikhlasan hati dan niat itu kena betul," ujarnya.

Lebih menguatkan dakwaan itu apabila Lufya baru-baru ini memuatnaik sebuah videi di Instagram miliknya memaparkan dia berjumpa dengan seorang pendakwah bebas terkenal, Ebit Lew. Selain itu, menerusi InstaStory pula, Lufya ada berkongsi beberapa tip berkenaan masalah rumah tangga selepas beberapa peminatnya mengajukan soalan kepada aktres berkenaan.

Klik untuk gambar besar

Terdahulu, masalah rumah tangga pasangan ini mula menjadi perhatian netizen apabila Lufya mendedahkan sikap suaminya yang mengabaikan tanggungjawab terhadap keluarga di laman Instagram. Lufya atau nama sebenarnya Lutfyah Sheikh Omar juga mendakwa suaminya itu telah melakukan penganiayaan terhadap dirinya. Perkongsian itu dibuat Lufya berikutan sudah tidak mampu menahan perasaan kecewa terhadap suami yang mengabaikan haknya sebagai seorang isteri selepas tiga bulan berkahwin.

Sementara itu, Hafiz sebelum ini mendedahkan dia sudah menceraikan isterinya itu menerusi aplikasi WhatsApp atas permintaan Lufya sendiri. Bagaimanapun, dinafikan Lufya yang mendakwa dia tidak menerima sebarang mesej lafaz cerai dari suaminya itu. Pasangan tersebut diijabkabulkan pada 26 November 2016 dan dikurniakan seorang cahaya mata perempuan, Laana Haura yang kini hampir memasuki usia dua tahun.

www.myartis.com / Sumber & foto: mStar, Instagram Dr Che Hafiz & Lufya Omar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PASARAYA CUBA DIPECAH MASUK PENYAMUN - ZUL YAHYA PESAN ORANG RAMAI BERHATI-HATI

Pelakon Zul Yahya menerusi laman Instagram telah berkongsi satu video dan memaklumkan kedai miliknya hampir dipecah masuk oleh dua orang penyamun yang memakai topi keledar selepas waktu operasi.

Dalam entri yang sama, Zul turut mengingatkan orang ramai agar sentiasa berwaspada dengan kes jenayah yang semakin membimbangkan sejak akhir-akhir ini.

"Allahhuakbar... hati-hati warga Meru Raya lpoh. Penyamun berkeliaran, semalam 2 orang selongkah belakang kedai saya... Muka dah dapat, tunggu nak cekau je, dapat kasi ikat dekat pokok taruh semut merah dalam seluar pastu baru kasi balai... Repot sudah bikin tapi hati-hati sahabat-sahabat niaga jangan buka peluang untuk penyamun-penyamun ni," katanya.

Klik untuk gambar besar

Perbuatan tidak bertanggungjawab itu didedahkan Zul melalui paparan kamera litar tertutup (CCTV) yang dipasang di luar pasarayanya. Sementara itu, perkongsian Zul itu telah mendapat reaksi ramai dan mengandaikan penyamun-penyamun terbabit dalam pengaruh dadah.

Pelakon filem 'Gerak Khas The Movie' itu membuka pasarayanya sendiri iaitu Zul Yahya Mart yang beroperasi di Ipoh, Perak sejak beberapa bulan lalu.

www.myartis.com / Sumber & foto: Astro Gempak & Instagram Zul Yahya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZIZI TERPAKSA MASUK WAD - DOKTOR MASUKKAN DUA BEG DARAH

"Sudah lima hari Zizi ditahan di hospital. Pada awalnya, dia mengadu lemah dan mengah serta loya-loya. Saya bawa ke klinik untuk pemeriksaan. Tak sangka pula dia mengalami kekurangan darah dan seterusnya dibawa ke hospital.

"Sekarang, keadaannya stabil, cuma pernafasannya masih agak lemah dan tak boleh banyak bergerak," kongsi suami penyanyi Zizi Kirana, Yusof Bahrin ketika dihubungi yang memaklumkan keadaan kesihatan isterinya yang kini semakin stabil.

Difahamkan, Zizi dimasukkan ke sebuah pusat perubatan di Petaling Jaya selepas mengalami kekurangan darah sejak lima hari lalu. Pelakon drama 'Perempuan Tanpa Dosa' itu juga memaklumkan bahawa isterinya terpaksa menarik diri daripada membuat persembahan pada Anugerah Bintang Popular BH ke-34 (ABPBH34) yang akan berlangsung malam ini.

Klik untuk gambar besar

"Atas faktor kesihatan, doktor menasihatkan Zizi supaya berehat buat sementara waktu dan kerana itu, dia terpaksa menarik diri daripada membuat persembahan di ABPBH34 pada malam ini," katanya.

Dalam masa sama, Yusof memaklumkan Zizi masih perlu melalui proses memasukkan darah: "Doktor maklumkan, perlu masukkan dua beg darah dan untuk habiskan satu beg darah pun memakan masa yang agak lama. Jadi, saya tak pasti bila doktor akan benarkan dia pulang," jelasnya lagi.

Zizi sepatutnya membuat persembahan pada malam ini bergandingan bersama penyanyi Fauziah Latiff. Kerana masalah kesihatan, tempat Zizi akan digantikan oleh Wani Kayrie.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KELUAR BERDUAAN, MAKAN BERSAMA - BEN AMIR & DAIYAN TRISHA BERCINTA?

Pelakon Ben Amir dan Daiyan Trisha dilihat berdua-duaan menikmati santapan pagi bersama di sebuah kafe sekitar Damansara. Dek kerana itu, mereka berdua didakwa sedang hangat bercinta.

Menurut kenyataan yang dikeluarkan Miss K menerusi portal Astro Gempak, pihaknya mendapat kiriman teks bergambar daripada seorang individu yang dikenali sebagai Cik Kuntom yang secara kebetulan terserempak dengan kelibat dua pelakon itu di tempat kejadian.

Foto yang diterima juga jelas kelihatan Daiyan yang bercelana pendek dilihat mesra duduk semeja bersama jejaka kacak tersebut. Lebih menarik, Ben dan Daiyan juga tidak ketinggalan memuat naik gambar makanan yang dijamah mereka dengan kapsyen seakan bertentangan.

Klik untuk gambar besar

Menguatkan lagi tentang kisah hubungan mesra mereka, kedua-dua juga difahamkan telah mengikuti akaun Instagram masing-masing. Bagaimanapun, sehingga kini, status hubungan mereka masih belum diketahui kerana tiada kenyataan balas yang dikeluarkan oleh mereka setakat ini.

Andai tiada apa-apa hubungan cinta yang terjalin, berkemungkinan, pertemuan mereka hanyalah sekadar mahu berdiskusi atau atas dasar kerja semata-mata.

Terdahulu, Ben khabarnya pernah dicop sombong oleh beberapa pihak tertentu kerana sukar menyesuaikan diri dengan orang lain. Namun, beliau dilihat menafikan tohmahan tersebut kerana mempunyai alasan tersendiri mengapa beliau bertindak sedemikian rupa.

www.myartis.com / Sumber & foto: Astro Gempak, Instagram Ben Amir & Daiyan Trisha

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


WAJAH TERKINI 'RICKY MARTIN' MALAYSIA

Sudah lama kita tidak mendengar khabar mengenai penyanyi yang bergelar 'Ricky Martin' Malaysia iaitu Shawn Baharin.

Shawn yang pernah popular di era tahun 80-90an secara tiba-tiba menghilang kerana membawa diri ke luar negara.

Terkini, Shawn akhirnya pulang semula ke Malaysia, tetapi kepulangannya itu hanya seketika sahaja. Difahamkan melalui laman sosial adiknya Anis Suraya, Shawn kini aktif menyanyi di luar negara.

"Pertemuan singkat kami adik-beradik.  Terpisah antara benua mencari peluang seni yang ada.  Rezekinya di luar negara," tulis Anis.

Untuk makluman, Shawn atau nama sebenarnya Tengku Shamsul Bahrin Tengku Sulaiman pernah aktif sebagai penyanyi pada tahun 1999 - 2003 dengan lagu-lagu pop.

Dia juga pernah menghasilkan dua buah album dengan lagu-lagu popular seperti Melodi Hati, Rosmaria, La Bomba, O.E.O dan banyak lagi hingga digelar sebagai Ricky Martin Malaysia.

Sumber MH - Foto Anis IG - www.myartis.com

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


AKIBAT TERLALU PENAT - NIKKI MASUK HOSPITAL

"Ya dia (Nikki) terlalu penat disebabkan kerja dan komitmen pada GV8. Dia juga ada kena hujan. Jadi disebabkan itu badannya lemah sehingga menjejaskan kesihatannya. Hari ini Nikki sepatutnya ada persembahan, tapi doktor cakap kalau boleh jangan ambil risiko. Disebabkan itu dia ditahan di wad. Berapa hari tu doktor tidak maklumkan lagi.

"Harapnya esok sudah boleh keluar," itulah jelas pengurus Nikki Palikat iaitu Jeff Wai yang memaklumkan penyanyi itu terpaksa dikejarkan ke sebuah pusat perubatan di sini, hari ini.

Jeff ketika dihubungi berkata, doktor menasihati Nikki yang juga peserta program Gegar Vaganza musim kelapan (GV8) itu untuk ditahan bagi memantau keadaan kesihatannya.

Klik untuk gambar besar

Sementara itu, ditanya mengenai latihan untuk peringkat separuh akhir GV8 Ahad ini, Jeff memberitahu, dia sudah memaklumkan keadaan Nikki kepada pihak produksi.

"Saya sudah maklumkan pada pihak produksi dan berbincang jika keadaan Nikki masih tidak okay Jumaat ini, mungkin gilirannya membuat latihan dijadualkan semula pada Sabtu.

"Buat masa sekarang Nikki sedang berehat dan cuba hafal lirik. Dalam masa sama, fikir semula bentuk persembahan yang bakal dibuat. Walaupun sudah ada, tapi kena ambil kira keadaan kesihatannya. Mungkin kena minimakan," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HELIKOPTER DI MV 'MENCUBA' - SUFIAN SUHAIMI NAFI ADA KAITAN KISAH LALU

"Babak menaiki helikopter itu tiada kaitan dengan kisah cinta lalu saya atau sebagainya. Sebaliknya, saya hanya menggunakan tajaan diberikan oleh sebuah syarikat penerbangan persendirian itu dengan sebaik mungkin. Babak terbabit ditambah bagi mencantikkan lagi video muzik.

"Terpulang kepada orang ramai untuk membuat andaian mereka sendiri apabila menonton babak akhir lagu 'Mencuba'. Secara peribadi, saya akui timbul kerisauan andai babak itu dijadikan isu besar dan menyinggung mana-mana pihak kerana sering dikatakan belum 'move on' daripada kegagalan kisah cinta lalu.

"Apa yang pasti, saya sudah menutup buku kisah lama," demikian jelas penyanyi Sufian Suhaimi yang menjelaskan babak menaiki helikopter dalam video muzik single terbarunya, 'Mencuba', tiada dalam perancangan awal pembikinan klip terbabit.

Dakwa Sufian, 26, perubahan pada saat akhir dibuat apabila mereka menerima tawaran tajaan daripada sebuah syarikat penerbangan persendirian yang ingin terbabit sama dalam penghasilan video itu.

Klik untuk gambar besar

Bintang sensasi itu juga menyerahkan kepada orang ramai untuk membuat tafsiran tersendiri berhubung babak akhir dalam video muzik lagu berkenaan.

Sufian berkata demikian sewaktu mengulas babak akhir muzik video Mencuba, yang sehingga kini sudah ditonton hampir 1.3 juta kali sejak dikongsi di YouTube pada 3 April lalu.

Terdahulu, persembahan Sufian pada Anugerah Juara Lagu Ke-33, Februari lalu, menjadi buah mulut netizen apabila membawa pelamin ke pentas sebagai gimik. Bekas tunangnya, Elfira Loy, turut memberikan reaksi terhadap persembahan terbabit.

Kini, video muzik lagu terbarunya pula dikatakan masih mengaitkan kisah cinta lamanya yang tidak kesampaian dengan pelakon itu.

"Saya berterima kasih kepada mereka yang mengatakan saya bijak mengatur strategi untuk melariskan lagu kerana saya jarang mendapat pujian sebegitu.

"Saya sering dituduh belum boleh 'move on' (melupakan cerita lalu), sedangkan hakikatnya saya sudah membuang jauh kisah lampau," katanya.

Penyanyi lagu 'D Matamu' turut berkata, sehingga kini dirinya belum bertemu pengganti kerana fokus diberikan sepenuhnya kepada kerjaya seni.

www.myartis.com / Sumber & foto: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TMJ HADIAHKAN RM200,000 UNTUK MISI, TAJA UMRAH - USTAZ EBIT LEW LUAH TERHARU

"Terharu sebak dapat berjumpa DYMM TMJ. @hrhcrownprinceofjohor. Tuanku berkenan menerima mengadap. Terharu Tunku memberi kata semangat dan mendoakan. Tunku hadiahkan RM200 ribu ringgit bagi misi saya. Tunku juga ingin Taja semua team saya pergi umrah. InsyaAllah akan bersama Tuanku dalam Kembara Johor.

"Ya Allah TMJ sangat baik. Raja yang kuat memikirkan keadaan rakyat Johor dan seluruh Malaysia. Tadi panjang berbual berbincang bagaimana nak bantu orang susah dan menjaga agama Islam. Mendidik anak muda. Naikkan institusi pendidikan.

"Saya malu sangat. Serius terharu terkesan akhlak dan sifat TMJ. Bayangkan dilayan macam kawan jer. Sedangkan saya cuma orang biasa. Dari awal lagi masa beri bantuan Tunku selalu beri semangat pada saya. Kami selalu bermesej juga.

"Kata beliau paling berharga, ustaz teruskan kebaikan ini walau orang tak suka. Kita hidup bukan untuk popular tapi berjaya. Bantu rakyat. Sedangkan usaha saya ini amat kecil dibandingkan usaha TMJ.

Klik untuk gambar besar

"Menjunjung kasih Tunku. InsyaAllah Tunku offer untuk membantu segala misi saya di masa akan datang. Ya Allah kurniakanlah rahmat kesihatan buat Tuanku agar terus memimpin kami," tulis pendakwah selebriti, Ustaz Ebit Lew.

Ebit berkongsi rasa terharu menerusi laman Instagram apabila mendapat sokongan Tunku Mahkota Johor (TMJ), Tunku Ismail dalam misinya membantu golongan yang memerlukan. Menurut Ebit, TMJ telah menghadiahkan wang sebanyak RM200,000 untuk misinya dan ingin menaja anggota yang bekerja dengan Ebit menunaikan umrah.

Melihat pada bahagian komen entri berkenaan, rata-rata netizen meninggalkan respon positif dan memuji usaha murni TMJ dan Ebit. Malah, ada juga yang terharu membaca perkongsian tersebut.

 KLIK VIDEO DIBAWAH INI UNTUK TONTON

www.myartis.com / Sumber & foto: Astro Gempak & Instagram Ustaz Ebit Lew

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERUJA ADA 'KEMBAR' - SHUIB MAHU JEMPUT KE KONTI STUDIO

"Pada awalnya, saya kongsikan di Instagram Story sebab rasa ia adalah situasi unik apabila ada orang lain yang wajahnya mirip dengan saya. Tak pernah seumur hidup saya, terfikir bahawa saya akan berjumpa dengan orang yang wajahnya mirip dengan saya. Kemudian, saya muat naik ke 'feed' Instagram. Tak sampai 24 jam, dah ada lebih 1,000 komen dan satu daripadanya adalah komen isteri Khairul.

"Jadi, saya berhubung dengan isterinya menerusi DM dan seterusnya dapat berhubung dengannya," kata pelawak dan penyampai radio popular, Shuib Sepahtu yang teruja apabila dapat berhubung dengan 'kembar'nya iaitu Leftenan Komander Khairul Anuar yang juga anggota Malaysia Batalion (Malbatt) selepas dihubungi isteri Khairul menerusi Direct Message (DM) di Instagram.

Shuib ketika dihubungi berkata, dia begitu teruja ketika pertama kali melihat gambar individu yang 'sebiji' wajahnya itu, selain memaklumkan Khairul berada di Malaysia dan berpangkalan di Lumut, Perak.

Tambah bapa kepada empat cahaya mata itu, Khairul juga memaklumkan akan bercuti ke Kuala Lumpur bersama keluarganya pada 12 hingga 14 Disember ini, sekali gus membolehkan dia menjemput 'kembarnya' itu untuk hadir ke konti stesen radio Suria FM.

"Kalau ada rezeki, saya nak jemput dia untuk hadir ke konti Suria FM dalam segmen Morning Morning Suria! dan menemubualnya mengenai kerjaya dan pengalamannya sebagai anggota Malbatt," ujarnya.

Menurutnya, jika Khairul bersetuju, ia akan menjadi ruang terbaik untuk pendengar Suria FM mendengar kisah pengalaman serta tugasannya sebagai anggota Malbatt.

Klik untuk gambar besar

"Mungkin ada yang tahu dan tak tahu mengenai tugas sebagai anggota Malbatt. Kalau dapat peluang untuk menemubualnya, tentunya kami dapat kongsikan informasi menarik dengan pendengar di samping mendengar kisah pengalamannya.

"Selain wajahnya yang mirip dengan saya, satu lagi yang menarik perhatian saya adalah kerjayanya sebagai anggota tentera itu sendiri. Bapa saya adalah seorang tentera, jadi apabila ada orang yang mirip dengan wajah saya, berkerjaya pula dalam bidang ketenteraan, saya rasa sangat berbangga," tuturnya.

Sementara itu, Pengurus Besar Suria FM, Roslinda Abd Majid atau DJ Lin berkata, pihaknya berbesar hati untuk mempertemukan Shuib dan Khairul di konti stesen radio itu sekiranya mendapat persetujuan daripada Khairul.

"Pada awalnya, ada pengikut saya yang 'tag' saya dan Suria FM di Twitter, sekali gus saya pun ternampak kewujudan gambar itu. Kemudian, saya kongsikan ke dalam kumpulan WhatsApp keluarga Suria FM dan beritahu Shuib, bahawa ada individu miripnya.

"Selepas berbincang bersama Shuib dan pasukan kami, kami bersepakat untuk mencari Khairul dan Shuib pun kongsikan di Instagram. Kami di Suria FM terbuka untuk menjemput Khairul sekiranya dia sudi dan berkongsi pengalamannya dengan pendengar Suria FM," jelasnya.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIABETIS TINGGI & JANGKITAN PARU-PARU - KOMPOSER WAN ZUL KINI KRITIKAL & DITIDURKAN

Komposer terkenal, Wan Zul yang dimasukkan ke Hospital Kemaman, Terengganu, sejak semalam itu dilaporkan berada dalam keadaan kritikal dan ditidurkan.

Berita mengenai keadaan Wan Zul dimaklumkan Pengarah Muzik RTM, Datuk Mokhzani Ismail kepada Harian Metro selepas memperoleh berita sedih itu dari kumpulan WhatsApp Seniman.

Pengirim mesej itu memaklumkan Wan Zul yang mencipta lagu popular kumpulan Iklim iaitu 'Suci Dalam Debu' kini dirawat di hospital berkenaan.
"Menurut anaknya, Wan Zul menghidap diabetis tinggi dan jangkitan paru-paru. Sekarang oksigen 'level drop'. Mungkin ke ICU (Unit Rawatan Rapi). Sama-sama kita doakan semoga diberikan kesembuhan untuk beliau," tulisnya.

Sementara itu, cubaan media menghubungi keluarganya tidak berjaya.

Selain lagu 'Suci Dalam Debu', Wan Zul turut mencipta beberapa lagu popular lain seperti 'Hanya Satu Persinggahan' (Ekamatra), 'Antara Sutra Dan Bulan' (Damasutra), 'Aduhai Seribu Kali Sayang' (Iklim), 'Kerana Takdir' (Saleem) dan banyak lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SENGKETA BERAKHIR CARA MEDIASI: "AKHIRNYA BOLEH TIDUR LENA" - AISHAH

Akhirnya kemelut yang melanda usahawan kosmetik, Datuk Seri Vida (DSV) dan penyanyi Aishah berhubung dakwaan hadiah berlian palsu yang diterima di Gegar Vaganza musim ke 4 (GV4) menemui titik noktah setelah sekian lama. Menurut peguam yang mewakili Aishah, Muhammad Izwan Azmi, kes itu berjaya diselesaikan melalui mediasi diantara kedua-dua belah pihak yang berlangsung di Kompleks Mahkamah Kuala Lumpur pada Isnin.

"Mediasi berjaya diselesai dengan baik. Dalam erti kata lain tiada perbicaraan penuh akan berlangsung. Cuma terma-terma yang dipersetujui itu saya belum boleh nak kongsi. Butiran selanjutnya akan dijelaskan kemuadian. Pihak Aishah dan Datuk Vida telah merekodkan penghakiman persetujuan di hadapan yang Arif," katanya.

Penyanyi lagu 'Janji Manismu' itu akan mengadakan sidang media bagi menjelaskan butiran lanjut mengenainya dalam masa terdekat. Dalam pada itu, Aishah meluahkan rasa syukur apabila mendapat pembelaan yang adil dalam perjuangannya sebagai anak seni.

Klik untuk gambar besar

"Tabik! Menusuk jiwaku... Allah, Allah, Allah, sesungguhnya hanya Kau yang mengetahui perjalanan penuh berliku sebagai anak seni, dipuja dan dipuji. Tak kurang dicaci maki... Namun aku tetap aku, tak pernah nak ambil jalan singkat atau mudah untuk berjaya.

"Akhirnya boleh tidur lena selepas segala kekusutan bakal terjawab. Ini perjuangan untuk semua anak seni. Semoga kerjaya kita diiktiraf sebagai satu kerjaya yang profesional dan bukan sewenang-wenangnya diperlekehkan oleh sesiapa," ujarnya.

www.myartis.com / Sumber & foto: mStar, Instagram Aishah & Datuk Seri Vida

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AZHAN RANI SELAMAT JALANI PEMBEDAHAN SELAMA 7 JAM

"7 jam di OT dan sekarang masih mabuk dadah. Setinggi2-tinggi penghargaan buat Dr Hisham dan team orthopaedic yang bertarung untuk seketul nyawa ini. Moga syurga menanti anda.

"Open reduction and internal fixation of left scapula. Insha-Allah saya akan ok. Terima kasih atas doa dan kasih sayang semua. #alhamdulillah #dahpakaispender," demikianlah tulis pelakon Azhan Rani, 45, yang mamklumkan dia sudah selamat menjalani pembedahan tulang belikat di sebuah pusat perubatan swasta di Rawang, petang semalam.

Akibat kemalangan ketika menunggang motosikal menuju ke lokasi penggambaran di Rawang, Ahad lalu, pelakon berasal dari Tanjong Karang, Selangor ini telah mengalami pecah tulang belikat dan retak bahu serta rusuk.

Azhan berkongsi detik cemas ketika melalui Jalan Templer, apabila dua penunggang motosikal yang didakwa secara tiba-tiba memasuki laluannya dan membuat pusingan 'U', hingga mereka bertembung. Lebih menggerunkan, dakwa Azhan, dalam kekalutan itu, dua pemandu lori pantas mengelak dan menghentikan kenderaan. Jika tidak, pasti keadaan menjadi lebih buruk.

Klik untuk gambar besar

Dalam pembedahan itu, doktor difahamkan memasukkan dua plat kepada tulang belikat Azhan yang pecah. Bagi anggota lain yang cedera, Azhan perlu menjalani fisioterapi. Pelakon drama rantaian 'Nur' ini yang tidak dibenarkan melakukan kerja berat selama beberapa bulan sehingga pulih sepenuhnya, memohon maaf kerana tidak dapat melayan panggilan telefon dan mesej.

Dalam entri berasingan di IG, Azhan melafazkan kesyukuran kerana diberi peluang untuk bernafas. Azhan mendakwa, jika tidak kerana ketangkasan pemandu lori yang menghentikan kenderaan itu, dia tidak tahu apa bakal berlaku kepadanya.

Azhan juga memohon maaf kepada dua penunggang motosikal terbabit kerana tidak sengaja meninggikan suara selepas kejadian itu. Selain itu, Azhan menasihati mereka agar lebih berhati-hati ketika menunggang motosikal.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BEKAS ISTERI SALIH - KALI KE-2 JADI ISTERI NO. 2

Tidak mahu berselindung, bekas isteri Salih Yaacob, Nor Raha Hamad, 47, mengakui hatinya kini lebih tenang dan mendoakan hanya terbaik bagi kelangsungan hidup pada masa akan datang.

"Ya, saya sudah berkahwin dengan seorang lelaki berusia 49 tahun yang sudah mempunyai isteri dan bapa kepada 13 orang anak. Ini adalah jodoh yang Tuhan telah tulis buat saya," ujar Raha yang kini bahagia bersama suami barunya yang hanya mahu dikenali sebagai Mr. Z yang dinikahinya Disember lalu.

Ingin tahu lebih lanjut mengenai perkembagan terkini dan pertemuan Raha bersama suami barunya, ikuti temubual media dengan anak kelahiran perak ini:

MEDIA: Nampak bersinar-sinar kebahagiaan di wajah Raha. Mungkin boleh kongsi sikit kehidupan sekarang.

RAHA: Jelas ke nampak bahagia itu? Alhamdulillah, saya bahagia sekarang. Kalau hendak diibaratkan, mungkin seperti burung yang bebas terbang di udara (ketawa). Mungkin tafsirannya agak berlebihan, tetapi jujur, itu yang saya sedang alami sekarang. Anak-anak pun sedang membesar dengan baik, keluarga pun sihat-sihat belaka. Semuanya baik-baik sahaja.

Kebahagiaan  Raha dan Mr. Z terserlah meskipun dia berkongsi kasih dengan wanita lain

KEBAHAGIAAN
 Raha dan Mr. Z terserlah meskipun dia berkongsi kasih dengan wanita
lain. - See more at:
http://www.utusan.com.my/hiburan/baru-rasa-ada-8216-suami-8217-1.187084#sthash.DF0KwHC5.dpuf

KEBAHAGIAAN
 Raha dan Mr. Z terserlah meskipun dia berkongsi kasih dengan wanita
lain. - See more at:
http://www.utusan.com.my/hiburan/baru-rasa-ada-8216-suami-8217-1.187084#sthash.DF0KwHC5.dpuf

MEDIA: Sudah pun bergelar isteri walaupun baru saja bercerai. Boleh kongsi sedikit, bila Raha melangsungkan pernikahan dengan Mr Z?

RAHA: Ya, saya sudah berkahwin semula. Pada usia 47 tahun ini, saya tidak sangka akan ada lelaki yang sanggup melamar lagi. Sebenarnya saya risau juga. Maklum sajalah, siapa mahu beristerikan nenek kepada empat cucu seperti saya ini, kan? Syukur kepada Allah, jodoh saya untuk bergelar isteri buat kali ketiga masih ada. Suami saya sekarang berusia 49 tahun dan kami melangsung pernikahan di salah sebuah hotel di ibu kota pada Disember lalu.

MEDIA: Perkahwinan kali ketiga ini, saya difahamkan oleh Salih yang Raha merupakan isteri kedua juga, betul?

RAHA: Ya, betul. Alhamdulillah, isteri pertama menerima kehadiran saya dengan hati terbuka. Jujur, dia pada awalnya sukar untuk menerima saya, tetapi setelah mendengar dengan mulut saya sendiri apa yang saya alami semasa bersama Salih, dia mengerti derita diri ini. Malah, semasa majlis pernikahan saya dengan suami, dia turut hadir dan menyaksikan sendiri akad nikah dilafazkan suami kami. Ibu bapa saya, anak-anak juga menerima suami saya. Seperti saya kata, inilah jodoh.

MEDIA: Mungkin ada sebab lain juga yang menyebabkan Raha meminta cerai?

RAHA: Salih pernah menafikan masalah kewangan sebagai punca. Jangan tipulah. Duit kadang-kadang tidak diberi. Saya meniaga sendiri menjual rempeyek bersama anak-anak untuk menyara hidup.

Bukan bererti Salih lupa tanggungjawab, dia ada beri, tetapi mana cukup untuk kami lima beranak. Kadang-kadang anak pergi rumah isteri lain untuk meminta duit daripada bapa mereka, seperti pengemis saya lihat anak-anak saya.

Kadang-kadang, hendak bagi RM50 untuk berbuka puasa pun susah. Saya ingin juga melihat anak menjamu makanan yang sedap-sedap ketika berbuka, tetapi apakan daya, itulah rezeki kami pada ketika itu.

Bukan mahu membuka aib Salih, tetapi saya perlu tampil memberi tahu kebenaran supaya tiada pihak terus menuduh saya sebagai perempuan gatal atau punca perceraian. Cukuplah saya menderita selama ini. Saya cuma ingin bahagia.

MEDIA: Diceraikan oleh Salih, pernah atau tidak, Raha rasa ralat atau menyesal dengan tindakan itu?

RAHA: Menyesal? Tidak mungkin. Sejujurnya, saya lega. Hanya tuhan yang tahu betapa leganya saya ketika cerai dilafazkan. Seolah-olah derita yang ditanggung selama ini terlerai satu-persatu.

Sekiranya saya tidak berkahwin lagi pun, saya tetap dengan keputusan berpisah dengan dia. Saya selama ini menyara hidup sendiri. Memang agak sukar kerana Salih yang membayar rumah dan memberi nafkah, tetapi saya nekad. Malah, sebelum memohon cerai, saya sudah buat solat istikharah untuk memohon petunjuk daripada Allah. Alhamdulillah, saya kira inilah yang terbaik buat saya.

MEDIA: Tindakan Raha yang terus berkahwin selepas habis tempoh edah menimbulkan persepsi yang Raha sememangnya sudah mempunyai orang lain sebelum bercerai. Mungkin ada penjelasan.

RAHA: Apa yang saya boleh katakan, ini jodoh. Saya dengan suami sudah lama kenal kerana kami hidup berjiran semasa kecil dahulu dan dia merupakan pengerusi kepada kelab reunion yang saya sertai. Pada mulanya, kami kenal hanya sebagai rakan. Tiada istilah bercinta. Namun selepas saya diceraikan, dia melamar untuk mengahwini saya. Bagi saya itu bukan isu.

Saya berkahwin dengannya bukan kerana nafsu, tetapi rasa ingin disayangi. Saya ingin perhatian daripada suami. Saya tidak minta dibelai setiap saat tetapi cukuplah jika memberi rasa yang saya sebenarnya bersuami. Sekarang baru saya rasa perasaan itu. Memang usia perkahwinan kami masih baru, tetapi setakat ini Alhamdulillah, suami memberi kasih sayang seadilnya. Saya juga sudah memberi jaminan kepada isteri pertama yang dia tidak akan rasa seperti dimadukan. Itu janji saya untuk tidak merampas kasih antara mereka.

MEDIA: Di akhir bicara, mungkin Raha ada sesuatu yang ingin disampaikan.

RAHA: Saya anggap ini ketentuan Illahi, Jodoh pertemuan dan juga perpisahan adalah suratan dari-Nya. Kita sebagai manusia perlu menerima qada dan qadar yang tertulis untuk kita. Saya hanya memohon agar semua pihak mendoakan kebahagiaan saya dan keluarga. Saya selalu berdoa untuk diberi peluang sebegini. Alhamdulillah, tuhan makbulkan. Saya juga meminta agar isu perceraian kami tidak lagi dibangkitkan. Yang sudah berlaku, biarkan sahaja. Jangan anggap pendedahan saya ini sebagai serangan balas tetapi cuma ingin memberi penjelasan. Itu sahaja.

Sumber: UM

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


SHILA AMZAH AKUI SUARA HILANG & TELINGA TAK DENGAR, MALAH HAMPIR PITAM DI PENTAS AKHIR GV

"Saya mula rasa sakit sejak Khamis tetapi ketika soundcheck pada hari berikutnya keadaan saya okay sahaja. Tetapi ketika datang untuk latihan pada Sabtu malam saya sudah rasa tak sedap badan. Ada rasa kecewa dengan diri sendiri sebab perkara ini terjadi di pentas akhir.

"Dari segi vokal saya boleh buat lebih baik lagi namun semua itu berbalik kepada rezeki. Itulah yang terbaik boleh saya lakukan," ujar penyanyi Shila Amzah yang mengakui sedikit kecewa dengan keadaan kesihatannya namun akur berdepan dengan ujian tersebut.

Persembahan bertenaga Shila Amzah di pentas akhir Gegar Vaganza musim kesembilan (GV9) pada malam Ahad itu mendapat pujian peminat meskipun gagal meraih gelaran juara, apabila menduduki tempat ketiga.

Bagaimanapun apa yang ramai tidak tahu, Shila atau nama sebenarnya Nur Shahila Amir Hamzah, 32, berdepan masalah kesihatan termasuk hilang suara selain sukar untuk mendengar akibat jangkitan kuman.

Klik untuk gambar besar

Meskipun berdepan dengan situasi begitu, Shila berkata, dia tetap bersemangat dan bersyukur mendapat tempat ketiga sekali gus membawa pulang hadiah wang tunai RM30,000 selain pakej percutian ke Seoul, Korea Selatan berserta trofi.

Pada peringkat akhir tersebut, Shila mempertaruhkan lagu 'Tak Ada Logika' dan 'Secret Love Song' pada pusingan pertama pertandingan tersebut. Manakala menerusi pusingan battle, Shila digandingkan bersama Tomok menyanyikan lagu 'Too Legit To Quit' dan 'Parti Sampai Pagi'.

Tambah Shila, selain berdepan masalah kesihatan, dia mengakui hampir pitam dek kerana terlalu menekan suara ketika membuat persembahan pada malam akhir itu.

"Sebelum naik pentas untuk pusingan battle saya dan minta maaf pada Tomok tetapi dia ingatkan saya bahawa ini adalah pentas akhir dan perlu push diri sebaik mungkin.

"Saya hampir pitam selepas membuat persembahan... sebelah telinga juga tak boleh dengar dan muka bengkak akibat ada jangkitan. Di belakang pentas memang suara tak keluar cuma apabila menyanyi saya cuba gunakan teknik yang betul," jelasnya.

Meskipun begitu, Shila memberitahu yang dia tidak melihat membuat persembahan secara berterusan sebagai punca kepada masalah dihadapinya. Ini termasuk tampil di pentas separuh akhir Muzik-Muzik 37 (SFMM37) pada Sabtu dan Shila berjaya menyanyikan lagu 'Khilaf Asmara' dan 'Bahagiakan Dia' duet bersama Liza Hanim dengan baik.

"Saya tak rasa terlalu banyak menyanyi menjadi punca sebab masa di SFMM37, suara saya tiada masalah dan syukur boleh membuat persembahan dengan baik," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TAK FAEDAH UNTUK JATUHKAN ORANG" - IZREEN

"Tak perlu cuba nak jadi Izreen, walaupun kena kecam kau tetap nak jadi akak juga. Tolonglah buat kerja lain, tak payah buat kerja yang tak berfaedah untuk jatuhkan orang semata-mata.

"Kepada korang semua hati-hati dengan akaun palsu itu, saya hanya ada satu sahaja akaun iaitu @izreen.azminda," ujarnya pelakon Izreen Azminda yang berasa hairan mengapa mereka mewujudkan akaun Instagram palsu menggunakan namanya sedangkan dirinya kini menerima kecaman hebat netizen.

Kini sedang menunggu masa sesuai untuk mengaktifkan semula laman sosial Instagram miliknya '@izreen.azminda', Izreen berkata, buat masa ini dia hanya mempunyai satu akaun sahaja yang telah dinyahaktifkan buat sementara waktu.

"Tunggu masa sesuai saya akan aktifkan semula Instagram itu. Buat masa ini, saya ada satu saja akaun official tapi belum aktif," jelasnya menerusi rakaman video di laman Instagram peminat @izreenazmindafc.

Sebelum ini, aktres berusia 32 tahun ini mengambil keputusan menyahaktifkan laman Instagram miliknya sejak 2 Mac lalu.

Klik untuk gambar besar

Tindakannya itu membuatkan banyak akaun palsu menggunakan namanya wujud di laman sosial berkenaan yang turut memuatnaik gambar mendakwa ia akaun baharu milik pelakon tersebut.

Dalam pada itu, Izreen turut meluahkan kekesalan dengan sikap individu tidak bertanggungjawab yang mencipta akaun palsu tersebut.

Kontroversi terhadap Izreen tercetus apabila suaminya iaitu Muhammad Radzi Abdul Wahid atau Ude dan isteri pertama, Intan Liana Saleh hadir di Mahkamah Rendah Syariah Gombak Timur bagi proses lafaz cerai pada 28 Februari lalu.

Ude menceraikan Intan yang juga merupakan isteri pertama dengan talak satu di Mahkamah Rendah Syariah Gombak Timur, pada Khamis.

Gara-gara peristiwa itu, ramai netizen melahirkan rasa simpati terhadap Intan kerana bakal diceraikan sedangkan dia sudah bersetuju untuk berkongsi kasih ataupun bermadu dengan Izreen.

Ude dan Intan berkahwin pada 1 Mac 2013 dan dikurniakan dua orang anak lelaki iaitu Arish Muqri, 3, serta Ariq Muqri, 1. Kisah rumahtangga pemuzik bebas tersebut dengan Intan berakhir pada Khamis.

Pada November tahun lalu, Izreen mendedahkan sudah berkahwin dengan Ude pada 8 Ogos 2017 secara tertutup dan ia dirahsiakan atas permintaan suaminya itu.

Izreen mempunyai seorang anak lelaki iaitu Muhammad Adrian Umar yang kini berusia lima tahun hasil perkahwinan terdahulunya dengan jurukamera iaitu Muhammad Riza.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ALIFF SYUKRI MOHON MAAF POST VIDEO ISTERI BERSALIN

Menerusi laman Instagram, usahwan kosmetik Datuk Seri Aliff Syukri telah tampil meminta maaf kepada semua pihak atas tindakan beliau berkongsi video saat isterinya, Datin Shahida bersalin.

Video tersebut menerima kritikan apabila ada pihak yang tidak senang ianya dimuatnaik untuk tatapan umum.

Dalam permohonan maaf itu, Aliff Syukri menjelaskan niatnya hanya untuk berkongsi susah payah seorang isteri melahirkan anak agar para suami lebih menghargai pengorbanan mereka.

Jelasnya lagi, beliau akui tidak dapat memuaskan hati semua pihak namun apa yang dikongsikannya hanyalah pendapat beliau sendiri.

Klik untuk gambar besar

Pun begitu beliau juga menghormati pandangan orang lain mengenai isu berkenaan dan berharap hal ini tidak berlarutan.

Terdahulu pengacara, Faizal Ismail menyatakan pendapatnya yang tidak bersetuju tindakan sesetengah individu memuatnaik video isteri yang sedang sakit bersalin.

Menurut Faizal, ianya terlalu peribadi untuk dikongsikan. Tidak pasti sam ada Faizal menyindir Aliff atau tidak, tapi dalam hidup ini memang mustahil untuk puaskan hati semua pihak.

www.myartis.com / Sumber: Aliff Syukri IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


AL-FATIHAH - BAPA LIZA HANIM MENINGGAL DUNIA

"Ayah saya Haji Abd Halim Haji Abd Dazak telah kembali ke Rahmatullah sebentar tadi.

"Dengan rendah diri, saya ingin memohon jasa baik semua untuk mendoakan ayah saya agar ayah ditempatkan di kalangan orang-orang yang dikasihiNya," tulis Liza.

"Jenazah arwah akan dibawa balik ke rumah malam ini selepas diuruskan oleh pihak pengurusan jenazah HUKM," kongsinya lagi.

Terdahulu, penyanyi Merawat Luka Terpendam ini pernah berkongsi foto arwah bapanya yang terlantar di hospital sambil menyifatkan arwah adalah insan yang paling kuat pernah dikenalinya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELAMAT BERSALIN - 'ALEENA ROSE', NAMA ANAK NADYA SYAHERA

Tahniah diucapkan buat pelakon Nadya Syahera yang telah selamat melahirkan anak sulung hasil perkahwinannya dengan Fizul Nawi.

Difahamkan, Nadya yang terkenal menerusi karakter Bella, watak antagonis yang dibawanya menerusi drama bersiri 'Dia Semanis Honey' itu bersalin awal dari jangkaan iaitu pada bulan empat ini.

Klik untuk gambar besar

Berita gembira yang dikongsikan oleh suami Nadya menerusi posting terbaru di akaun Instagramnya itu turut memberitahu nama bayi perempuan mereka itu adalah 'Aleena Rose'

"Syukur, walaupun awak keluar awal, Alhamdulillah semua selamat. @aleenarose_," tulisnya yang turut memberitahu bahawa anak mereka yang baru lahir itu sudah mempunyai akaun Instagram yang dibuat khas untuknya.

Dalam pada itu, ruangan komen di IG Nadya dipenuhi dengan ucapan tahniah dan selamat menjalani tempoh berpantang.

Sumber: Astro Gempak & Fizul Nawi IG

Foto: Astro Gempak, Fizul Nawi IG, @wieda_waheeda & @ritarahmann

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


12 FOTO - AC MIZAL & ISTERI DI TANAH SUCI, TUNAI UMRAH

Kelmarin, pengacara Datuk AC Mizal dan isterinya, Datin Emylia Rosnaida telah berangkat ke Tanah Suci Mekah untuk menunaikan ibadah umrah bersama.

Ini merupakan kali pertama mereka menjejakkan kaki di Tanah Suci Mekah sebagai suami isteri pada bulan Ramadan.

Menerusi laman Instagram, AC Mizal telah mengambil kesempatan memohon peminatnya supaya mendoakan perjalananya ke Tanah Suci akan dipermudahkan.

Klik untuk gambar besar

"Alhamdulillah semua berjalan dengan lancar, doakan kami ya selamat pergi dan pulang. Amin," tulisnya.

Rata-rata pengikut IG turut mendoakan agar perjalanan serta ibadah AC Mizal berjalan lancar.

Difahamkan, pereka fesyen, Fairuz Ramdan juga turut menyertai rombongan AC Mizal menunaikan ibadah umrah.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


KES DADAH - ZARINA ANJOULIE MINTA DIBICARAKAN

Jika pada Februari 2010, pelakon kontroversi Zarina Anjoulie atau lebih popular dengan gelaran 'anak pontianak' kerana lakonannya dalam drama seram mendakwa tidak bersalah apabila ditahan dan diuji air kencing dalam satu sekatan jalanraya di LCCT, namun melalui tangkapan dadah pada 30 Disember 2012 lalu lain pula ceritanya.

Ini kerana, beliau yang telah ditangkap bersama teman lelakinya dalam satu serbuan polis di sebuah rumah mewah di Damansara Damai, Petaling, Selangor atas dakwaan menyimpan dadah jenis eramin 5 seberat 0.6 gram, mengaku tidak bersalah semalam di Mahkamah Majistret Kuala Lumpur atas tuduhan memiliki dadah itu.

Zarina, 26, bersama seorang lagi rakannya, pelajar kolej swasta, Mohamad Fakhruzaim Mohamad Fawzi, 26, didakwa melakukan perbuatan itu di sebuah rumah beralamat No C-3-10 Armanee Condo, Jalan PJU 10/1C Damansara Damai pada jam 5.30 petang, 30 Disember 2012.

Majistret Nazri Omran membenarkan kedua-dua tertuduh diikat jamin masing-masing RM2,000 dengan seorang penjamin dan sebutan ditetapkan pada 8 Februari ini.

Tiada ahli keluarga yang menjamin Zarina... mungkinkah beliau
terpaksa meringkuk di lokap hingga pembicaraan akan datang?

Untuk info, dalam serbuan tersebut, pasukan polis menyerbu kediaman berkenaan selepas melakukan intipan sejurus menerima maklumat daripada orang awam mendakwa kedua-dua suspek disyaki terbabit dalam kegiatan penyalahgunaan dadah.

Ketika serbuan dilakukan, kedua-dua suspek berada dalam rumah berkenaan dan mereka pada mulanya enggan bekerjasama apabila tidak membuka pintu walaupun polis sudah memperkenalkan diri.

Selepas pegawai yang mengetuai serbuan mengetuk pintu rumah, suspek wanita membuka tingkap, tetapi segera menutupnya semula selepas menyedari kehadiran polis.

KES DADAH ZARINA SEBELUMNYA... KLIK DI SINI


MAJLIS TAHLIL ALLAHYARHAM ABAM - SABARIAH TAK NAK TAHU APA-APA

"Lantak dia lah, dia nak keluar ke, tak nak keluar ke, saya tak ada cakap apa pun. Saya tak hirau," kata ibu Allahyarham Abam, Sabariah Arshad, 63.

Tambahnya, baik dia dan Hidayah, masing-masing tidak berhubung selepas pemergian Abam.

"SAYA tak nak tahu apa-apa cerita pun, apa yang lebih saya fikir sekarang mengenai arwah anak yang sudah meninggal dunia itu.

"Sekarang, saya dah hilang tempat bergantung. Saya perlu memikirkan keadaan diri sendiri. Kesedihan yang ditanggung ini pun belum hilang lagi," ujarnya dipetik sebagai berkata pada Harian Metro bagi mengulas tindakan menantunya, Nor Hidayah MohdAli yang bertindak keluar dari rumah selepas kematian Abam.

Tambahnya, terserah apa yang nak dilakukan wanita itu.

Sabariah berkata demikian selepas majlis tahlil Allahyarham Abam atau nama sebenar Syed Umar Mokhtar Syed Ridzuan, 32, di Masjid Wilayah, Kuala Lumpur anjuran Astro.

"Selama ini pun, dalam telefon saya hanya ada nombor anak-anak saja yang disimpankan oleh Allahyarham Abam untuk memudahkan saya menghubungi mereka.

"Cuma seminggu sebelum Abam meninggal dunia, nombor telefon arwah hilang tiba-tiba dan saya memang tak dapat menghubunginya. Tapi, arwah tak pernah lupa telefon saya," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


7 GAMBAR - AJAK SHIRO TUNAI UMRAH BERSAMA ISTERI & ANAK-ANAK

"Alhamdulillah penantian untuk berhajat bawa isteri dan anak-anak mengadap Kabah tercapai.. Doakan perjalanan kami berjalan lancar dan dipermudahkan.

"Aminnnn ✈🕋," tutur pelawak Ajak Shiro yang kini berada di Tanah Suci bersama isteri dan anak-anaknya bagi menunaikan umrah.

Rata-rata peminat Ajak mendoakan agar segala urusan beliau dan keluarga dipermudahkan sepanjang menjalankan umrah.

Kami mendoakan semoga Ajak dan keluarga mendapat umrah yang mabrur dan dipermudahkan segala urusan ketika di sana.

Klik untuk gambar besar

www.myartis.com / Sumber: Ajak Shiro IG, @jadthaqiffc, @hadthaqiffc & @nadasoffea_fc

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::